text:
Akatholakali umfana ominze eMngeniComment on this story
NONHLANHLA MKHABELA
UNINA womfana osekuphele izinsuku ezine aminza emfuleni uMngeni engxenyeni eseNewlands West uthi abusehli ubuthongo kusukela kwaminza indodana yakhe. Into aseyikhalela ukuthi okungenani kutholwe isidumbu sakhe asingcwabe. UNksz Thandeka Zungu (38) uthi nokudla akusangeni ngenxa yalesi simo. Selokhu kwaminza lo mfana umphakathi waseRiverdene, nabophiko lezokuhlangula bachitha isikhathi esiningi kulo mfula ngethemba lokuthi bazosibona isidumbu sika Ntando Mthimkhulu (8) sintanta noma singaphandle komfula.
UNtando waminza kulo mfula ehamba nabangani bakhe abathathu, omdala kubona oneminyaka engu-12 beyobhukuda ngabo-8 ekuseni ngoLwesihlanu.
Izolo bekukhona ngisho nendiza enophephela emhlane kuzanywa ukuthola isidumbu sakhe.
Echaza ngokuthola kwakhe ngalesi sehlakalo unina uNksz Zungu, uthi wabona sekufika izingane akade ehambe nazo ngabo-9 ekuseni zizobika ukuthi useminzile uNtando.
“Anginawo namazwi okuchaza indlela engibuhlungu ngayo ngalesi sigameko,” kusho uNksz Zungu.
Unxuse ukuba abazali baziqaphe ngaso sonke isikhathi izingane zabo ukuze zingehlelwa umshophi ofanayo.
“Ngithi nje kubazali izingane zabo azingasuki phambi kwamehlo abo, zihlale eduze nabo ngaso sonke isikhathi,” kweluleka uNksz Zungu ophinde wabonga umphakathi olokhu umeseke njalo ngokumfunisa ingane yakhe.
Ikhansela lakule ndawo uMnuz Siphiwe Lubhede uthe laba abanye abafana batholwa amalungu omphakathi sebebambelele epayipini elithize elingakulo mfula ukuze bangamuki.
“Okwesibili kuminza ingane kulo mfula kanti sihleze sizikhuza lezi zingane nabazali sibaxwayisa ukuthi bazigade,” kusho uLubhede.
Uthe kusolakala ukuthi isisusa sendaba izihlahla zikamango ezigcwele ngasemfuleni okuthiwa izingane nabanye abantu bayawukha bese bewudayisa.
Uthe ithimba elithungathayo lizobuya futhi lizozama ukumthungatha wathi kunethemba lokuthi ngoba sekunezinsuku aminza isidumbu sizontanta phezulu emanzini.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


c: text/html

text:
Kuboshwe 51 obushayela uphuzile eThekwini
2012-12-10 10:04
Durban - Amaphoyisa abophe abantu abangu-51 abebeshayela bedle amanzi amponjwana eThekwini kule mpelasonto, kusho umbiko weNewswatch.
Amaphoyisa kaMasipala weTheku enze izimvimbamgwaqo kuM25 KwaMashu Highway kanjalo nasezindaweni ezakhele amabhishi aleli dolobha.
Labo ababoshiwe bazovela eNkantolo yeMantshi yaseNtuzuma kanjalo neyaseThekwini ngamacala okushayela bephuzile.
Okhulumela amaphoyisa u-Eugene Msomi uthi iningi lababoshiwe abaKwaMashu.
UMsomi ube esexwayisa abashayeli ngokuthi baqikelele ekuhlonipheni imithetho yomgwaqo kulesi sikhathi samaholidi.
Uthe bazoqhubeka nokwenza izimvimbamgwaqo ukuze kugwemeke izingozi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24

robotstxt: allowed

filter: keep


text:
Sizovela enkantolo isikhulu eKZN
2012-08-13 12:03
Durban - Isikhulu eMnyangweni wezeMfundo KwaZulu-Natal esisebenza njengomabhalane, sizovela ngaphambi kweNkantolo yeMantshi eNtuzuma, mayelana necala lokukhwabanisa kanye nokugwazisa, kubika iNewswatch.
Isikhulu lesi kuthiwa sasiza uthisha thizeni ukuthi athole imali engu-R200 000 emnyangweni, sase sifuna ukukhokhelwa isamba esingu-R100 000.
Okhulumela umnyango uMuzi Mahlambi uthe isikhulu lesi besithumelela uthisha imilayezo esabisayo, sizama ukumphoqa ukuthi akhokhe le mali.
UMahlambi uthe umabhalane uboshwe ngoLwesihlanu, wagqunywa esitokisini.
"Ungqongqoshe womnyango ufuna ukuthumela umlayezo ocacile kubasebenzi, ongukuthi angeke umnyango umelane nenkohlakalo," kusho uMahlambi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kushone isalukazi siyovuselela impesheni
2013-01-23 14:05
Johannesburg - Kushone owesifazane oneminyaka engu-90 ubudala elinde ukubhalisela impesheni yokuguga eChosen Village, eNorth West, kusho umnyango wezokuthuthukiswa komphakathi ngoLwesithathu.
Lesi saguga besibambe ulayini ngaphandle kwamahhovisi akwa-SA Security Agency (Sassa) ngesikhathi omunye umsebenzi wakhona ebona ukuthi kukhona okungahambi kahle wabe esazisa indodana yakhe lo gogo, kusho isikhulumi uLumka Oliphant.
Umbhekile wabona ukuthi akaphefumuli.
Amaphoyisa nabosizo lokuqala babizelwe kule ndawo, kwatholakala ukuthi useshonile.
ISassa ngo-Ephreli ngonyaka odlule yaqalisa uhlelo lokubhalisa kabusha labo abahola impesheni, ngemizamo yokukhuculula inkohlakalo.
U-Oliphant uthe izaguga akudingeki ukuba ziye emahhovisi akwa-Sassa ukuze ziyobhalisa.
"Inhlalonhle yezaguga isaseqhulwini ezintweni esikhathazeka ngazo,” usho kanje.
"Yingakho sathatha isinqumo sokuba izaguga sizibhalisele kabusha emakhaya azo. Izaguga nemindeni yazo engakabhalisi kabusha, bazoqhubeka bayithole imali yabo yempeshini yokuguga.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone 6 ezibhelwini e-Egypt
2012-12-06 10:00
Cairo – Kushone ababhikishi abayisithupha ngoLwesine odlameni olubenamandla kakhulu selokhu uMohamed Morsi abanguMengameli wokuqala wama-Islamist e-Egypt ngoJuni.
Abayithupha babulawe ngokudutshulwa kwathi cishe abangu-350 balimama ngesikhathi kutholana phezulu abalandeli nezitha zikaMorsi eCairo, kubike abezindaba i-MENA.
Baqale ngokujikijelana ngamabhomu nangamatshe ngoLwesithathu kubangwa ukwelulwa kwesikhathi sokubusa sikamengameli kanye noMthethosisekelo.
UMorsi wacasula izimbangi zakhe nabaningi ngesikhathi ethatha isikhundla esiphezulu ngemuva kwesinqumo sangoNovemba 22.
Ababhikishi abebelimele babonakale bekhishwa ngesikhathi kuqhuma izibhamu, izimbangi zicekele phansi izimoto ngasekhaya likamengameli, nokuyilapho abaphikisana noMorsi bebefake khona amatende ngaphambi kokuba abalandeli bakhe babakhiphe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Akasekho owaseGhanaComment on this story
INTATHELI YESOLEZWE
KUSHONE ngokuzuma uMengameli waseGhana uJohn Atta Mills, ngokusho kwesitatimende esikhishwe ihhovisi likamengameli wakuleli lizwe lase-Afrika izolo ebusuku.
Ukushona kukaMills, obephethe izwe elingelesibili elihamba phambili emhlabeni ngokukhiqiza ukhokho, kwehle ngemuva kwezinyanga ezimbalwa kulindeleke ukuthi angenele ukhetho okwesibili kulelizwe eliseNtshonalanga ye-Afrika. IGhana inconywa ngokuhambisa izinto zayo ngokwenqubo yentando yabantu nokukhula ngamandla komnotho wayo.
“Kubuhlungu impela ukuthi sizithole sesimemezela ngokushona ngokuzuma kukaMengameli wezwe laseGhana,” kusho isitatimende esithunyelelwe abakwa-Reuters izolo ebusuku.
Siqhuba lesi sitatimende sithe uMills (68) ushone ngemuva kwamahora ambalwa ekhale ngokugula kodwa akukho okunye okukhishiwe ngokugula kwakhe.
Omunye wabasizi bakaMills ocele ukuthi angadalulwa uthe uMengameli ubekhale ngezinhlungu ngoMsombuluko ebusuku wabe eseshona izolo ntambama ngesikhathi isimo sakhe sempilo siba simbi kakhulu.
UMills ubesanda kubuya eMelika la kade eyohlolwa khona isimo sempilo yakhe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kusolwa itulo lokugudluza uVaviComment on this story
CELANI SIKHAKHANE
KUSOLWA abaholi benyunyana yothisha KwaZulu-Natal, iSouth African Democratic Teachers Union (Sadtu) ngokuqhuba umkhankaso wokuketula uNobhala-Jikelele weCosatu uMnuz Zwelinzima Vavi ngoba bemsola ngokuthi uzophazamisa izinhlelo zokuthi uMengameli Jacob Zuma athathe ihlandla lesibili.
Phakathi kwalaba baholi kubalwa kubo noNobhala weSadtu esifundazweni uMnuz Mbuyiseni Mathonsi. Kuthiwa sekube nemihlangano eminingana lapho kudingidwa khona udaba lukaVavi. Kuthiwa bafuna ukufaka uMnuz Fikile Majola weNehawu noma uMnuz France Baleni weNum.
Izolo inyunyana yabasebenzi bokusansimbi iNumsa KwaZulu-Natal ikhiphe isitatimende lapho igxeka khona imizamo yeSadtu yokudicilela phansi uVavi uma inemibuthano.
Umholi weNumsa esifundazweni uMnuz Mbuso Ngubane uthe asibethusi isenzo seSadtu ngoba bayazi ngaso. Uthi naseMpumalanga yakhombisa ukudicilela phansi uVavi ngezinkulumo ezazenziwa embuthwaneni wayo.
“Sizimisele ukufa lapho uVavi efa khona ngakho uma kukhona abathi akaphume esikhundleni nathi sizofuna ukuthi zonke izikhundla ezisebuholini obuphezulu zivuleleke ukuthi kube nabantu abazophakanyiswa kuzo baphonse inselelo ebuholini obukhona bonke,” kusho uNgubane.
Uthe bona bagculisekile ngobuholi bukaVavi futhi bayazi ukuthi laba abafuna aphume bahlose ukuthi iCosatu ibe buthaka.
Uthe bona uma beya eMangaung bayobheka ukuthi ngabe izinqumo ezathathwa ePolokwane zibasebenzele yini abasebenzi.
Laba baholi beSadtu eKZN kuthiwa sebeke baya eGoli ukuyohlangana nalabo abafuna uVavi achithwe nalapho bekubhungwa ngamasu okuthi angakhishwa kanjani ukuze kufakwe uBaleni noma uMajola.
Ngenxa yalokhu laba abavikela uVavi bathi bafuna noMnuz Sdumo Dlamini onguMengameli weCosatu akhishwe kungene uMnuz Cedric Gina weNumsa .
Umholi eligodliwe igama lakhe uveze ukuthi laba baholi abangamfuni uVavi sebeze bazama nokuya kuye beyomkhuza ngezinkulumo zakhe ezihlale zigxeka uhulumeni kaKhongolose bekhala ngokuthi kuvele kube sengathi uyiqembu eliphikisayo.
Le ngqungquthela izoba ngoSepthemba 17 kanti zonke izinyunyana ezingaphansi kweCosatu kulindeleke ukuthi zifake amagama eziwaphakamisile ungakafiki uSepthemba 14 okuyoba wusuku lokuvalwa kokuqokwa kwalabo abazongenela izikhundla.
Ethintwa uMathonsi uthe alikho iqiniso ngalezi zinsolo ngoba ubuholi bukazwelonke beSadtu yibo obuzonquma ngezithunywa nangodaba lwabazovotelwa kuCosatu.
“Ukuthathephi lokho futhi ubani okutshelile ngoba thina njengesifundazwe asihlangene nodaba lokukhetha ubuholi kuCosatu kodwa uhlaka lukazwelonke okuyilona kuphela olunegunya lokubhekelela lezo zinto,” kusho uMathonsi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Akusolwe abaqashi ngeziteleka - Vavi
2012-10-02 14:02
Johannesburg - Abaqashi yibona kanye ekumele basolwe ngokudlanga kweziteleka ezithe chithi saka ezinodlame, eziqhubeka embonini yezimayini, kusho uNobhala Jikelele womfelandawonye wezinyunyana uZwelinzima Vavi.
"Kumele bonke abantu basole abaqashi ngalezi ziteleka ezenzeka ezimayini," kusho uVavi ekhuluma nezintatheli eGoli.
UVavi ugxeke izikhulu zemayini iMpala Platinum.
"Impala yenza iphutha elikhulu ngesikhathi inyusela ingxenye yabasebenzi ngo-18%, ishiya abanye ngaphandle."
UVavi uthe lokhu kwanyusa amathemba nakwabanye abasebenzi.
"Isimo sonkana simanzonzo futhi lokho akwenziwanga yinyunyana iNational Union of Mineworkers, kwenziwe ngabaqashi,"
kubhoka uVavi.
Abasebenzi bavuke umbhejazana ezimayinii ezihlanganisa i-Anglo
American Platinum (Amplats), Anglogold Ashanti kanjalo neSamancor Chrome
Western Mine.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kuboshwe iphoyisa ngelokubulala
2012-12-17 13:33
Potchefstroom - Likhalelwe ngamasongo kaSigonyela iphoyisa elisolwa ngokubudula libulale isihlobo salo ePotchefstroom, kusho amaphoyisa aseNorth West ngoMsombuluko.
ULieutenant Colonel Lesego Metsi uthe leli phoyisa kusolakala ukuthi lisebenzise isibhamu somsebenzi ukudubula owesilisa, 36, ngesikhathi kuqubuka ingxabano ngeSonto ntambama.
Iphoyisa kulindeleke livele eNkantolo yeMantshi yasePotchefstroom ngoLwesibili.
Esigamekweni esihlukile, iphoyisa eliyirisevu liboshelwe izinsolo zokugwaza libulale indoda ngaseBloemhof eNorth West.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Babambe umbhikisho eGibhithe
2012-10-12 15:52
Cairo - Kuqubuke ingxabano ngesikhathi kunombhikisho wabahlali enhlokodolobha yaseGibhithe, iCairo ngesikhathi ababhikishi besho iziqubulo ezigxibha uMengameli osanda kuqokwa.
Izishoshovu zibambe umbhikisho zithi zifuna uMengameli uMohammed Morsi, athathe izinqumo njengoba skuphele izinsuku ezingu-100 esehhovisi.
Ababhikishi bathe bafuna kube khona ushintsho olunqala kuMthethosisekelo wezwe omusha, laba kuthiwa basho iziqubulo ezigcine zisusa uthuthuva kulabo abadlelana nomengameli osanda kuvotelwa, engena esikhundleni sikaMengameli uHosni Mubarak owachithwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Sekuhanjiswa izincwadi zangonyaka ozayo - Umbiko
2012-11-08 16:22
Johannesburg - UNgqongqoshe woMnyango wezeMfundo eyisiSekelo u-Angie Motshekga uthe seluqalile uhlelo lokuhanjiswa kwezincwadi zokufunda zangonyaka ozayo, eLimpopo.
UMotshekga uhambele isikhungo esisePolokwane, la khona kuhlelwa izincwadi ngaphambi kokuthi zisatshalaliswe, kubika i-Eyewitness News.
Ngasekuqaleni konyaka ka-2012, inhlangano iSection 27 yaya enkantolo iyicela ukuthi iphoqe uMnyango ukuthi uhambise izincwadi ezikoleni eziningi zaseLimpopo, ezabe zngakahanjiselwa.
Izikole eziningi zaze zathola izincwadi ngenyanga kaJulayi.
UMotshekga uthi unamathemba amakhulu okuthi izinto zizohamba kahle, kuze kuzogwenywa inhlekelele ebonakale ngo-2012.
“Ukuhanjiswa kwezincwadi kuqalile namhlanje (Lwesine). Kuzohanjiselwa izikole ezingu-200, kulindeleke ukuthi umsebenzi wonke uphothulwe ekupheleni kukaNovemba.”
UMnyango uqoke inkampani yabathutha impahla i-UTI Couriers, ukuthi kube yiyo ebhekela wonke lo msebenzi, ungqongqoshe uthe uMnyango wakhe uzosabalalisa izincwadi ezevile ku-5.5 million.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Akukhokhelwe odokotela ngokushesha - SAMA
2013-02-06 16:38
Johannesburg - AbakwaSA Medical Association sebecele uMnyango wezeMpilo eGauteng ukuthi usheshise uhlelo lokukhokhelwa kodokotela izimali abakweletwa zona.
"Sesicele odokotela ukuthi balethe amagama abo, kuze bezokwazi ukuthi bakhokheleke ngomsebenzi abawenza sekwedlule isikhathi ababekelwe sona. Kumele bakhokhelwe kungenjalo kuhanjiswanwe izinkantolo," kusho usihlalo kusoseshini uPhophi
Ramathuba.
I-SAMA ihlangane noMnyango ngoLwesibili, ngenhloso yokuthi kuboniswanwe ngokukhokhelwa kodokotela.
NgoMsombuluko, kuvele ukuthi abakaholelwa odokotela esibhedlela iChris Hani
Baragwanath, eSoweto, isesibhedlela ePholosong, ise-OR Tambo Memorial kanjalo nasezibhedlela eKurhuleni.
Kuthiwa odokotela baseBaragwanath bebengakawutholi umholo kaJanuwari kanti abaseKurhuleni bona selokhu bagcina ukuhola ngoSephthemba.
UMnyango uthi kukhona odokotela abangayigcwalisanga ngendlela imininingwano yabo, yingakho bebengakaholelwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Owesifazane kwelokubulala ingane
2013-01-24 08:18
Pabalelo - Ulale ebaliwe owesifazane wasePabalelo ngezinsolo zokubulala indodakazi yakhe angayizali, e-Upington, kusho amaphoyisa aseNorthern Cape.
Ukuboshwa kwalo wesifazane, 29, kuhambisana nophenyo oluqale ngeSonto kulandela ukutholakala kwale ngane, 3, ishonile, kusho uLieutenant Sergio Kock.
“Izihlobo zale ngane zibize i-ambulensi, zithi ingane iyabuyisa ngeSonto ntambama," kusho uKock.
Abezimo eziphuthumayo bafike baqinisekisa ukuthi ingane isidlulile emhlabeni, kanti amaphoyisa asola isandla semfene.
UKock uthi uphenyo lutshengise ukuthi ingane ibulawe ukulimala ekhanda kanti nezinkomba zokuthi ibilanjiswa zikhona.
- Landela
IzindabaNews24 kuTwitter
- SAPA


text:
Kubhonjwe i-ATM eKapa
2012-10-09 10:06
Cape Town - Kuqhunyiswe ngebhomu umshini wokukhipha imali, i-ATM, enxanxatheleni yezitolo ePaarl, eKapa, ngoLwesibili ekuseni, kusho amaphoyisa aseWestern Cape.
Owamaphoyisa uCaptain Frederick van Wyk uthe abantu abayisithupha balayishe iziqhumane kulo mshini ngabo-04:00 base beyawuqhumisa.
Akukacaci noma abasolwa bakwazile yini ukuthola imali kulesi sigameko.
Akulimalanga muntu kanti futhi akukaboshwa muntu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uthi angeke adalule izimfihlo u-Igesund
2013-01-08 13:01
Cape Town - Umqeqeshi weqembu lesizwe uGordon Igesund uthi umdlalo wabo neNorway wangoLwesibili ebusuku (namhlanje), uzoba yisiqalo sezinto ezintsha kwiBafana Bafana.
Umdlalo wobungani nama-Drillos, akeliswe unombolo-24 emhlabeni, ungowokuqala weBafana selokhu u-Igesund amemezela abadlali abangu-23 abazodlala kowe-Africa Cup of Nations.
Umdlalo uzokuba seCape Town Stadium, ngo-20:30.
Kuzoba nomzuzu wokuthula ngaphambi komdlalo kukhunjulwa umdlali wamabhayisikili waseNingizimu Afrika uBurry Stander, oshone ngemuva kokushayiswa yimoto eThekwini ngeledlule.
U-Igesund uthi nakuba efuna ukuwunqoba lo mdlalo namhlanje, kodwa uzimisele ngokufihla induku emqubeni ngezinhlelo ze-Afcon.
“Sifuna ukuwina nakanjani, kodwa sigxile kakhulu emidlalweni ezayo, ngakho ngeke ngigadle ngakho konke enginakho."
“Kudingeka ubonakale umehluko kunalemidlalo eyisithupha esayidlala ngisabheka abadlali, manje sengike ngasithola isikhathi sokubheka abadlali, sesiyazi lapho esibheke khona. Ngifuna ukujabulisa abantu ngomdlalo wethu, futhi ngifuna abadlali nabo badlale ngokukhululeka, kodwa lokho sizokwenza uma abalandeli benathi.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Johannesburg - Kulimale abavukuzi abayisihlanu ngesikhathi behilizisana nobogada emayini yeHarmony Gold, eKusasalethu, ngaseCarletonville, kusho le nkampani ngoLwesine.
"Kube nodlame kwalimala nempahla yemayini ekuseni," kusho okhulumela inkampani uHenrika Basterfield.
Uthe abasebenzi abangu-578, okubalwa nabayitoho, baxoshwa ngemuva kokuba yingxenye yesiteleka esingekho emthethweni ngesonto eledlule.
NgoLwesine, kulimale abasebenzi ngesikhathi onogada bedubula ngezinhlamvu zenjoloba kusuka izibhelu.
"Kuzomele sivalele amaholidi ngaphambi kwesikhathi."
Isikhulu seHarmony uTom Smith uthe ngeke balubekezelele udlame kule mayini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
SAPA


text:
Akube nokuthula ezimayini - Modise
2012-10-05 16:21
Johannesburg - UNdunankulu waseNorth West uThandi Modise usecele ukuthi kube nokuthula ezimayini, usho lokhu njengoba kuqhubeka izehlakalo zezimpi emayini i-Anglo American Platinum (Amplats), eRustenburg.
"Izingxoxo ngamaholo akumele ziphelezelwe wudlame. Kumele kube nokungelela okuphuthumayo, kuze kuzogwemeka isimo esingase sishube. Sinokwesaba, sisaba ukuthi kungase kuqubuke udlame futhi,” kusho uModise ngoLwesihlanu
"Kubi kakhulu lokhu okwenzeka eMarikana, kumele wonke umuntu azitshele ukuthi kumele kugwenywe. Angeke sikwazi ukubhekana nenye iMarikana,” kusho isitatimende sikaModise.
Ngolwesine, kudutshulwe kwabulawa umvukuzi wasemayini i-Amplats, umvukuzi lona ubeyingxenye yalabo abakade beqhinqe egqumeni eliseduze nemikhukhu yaseNkaneng, ePhotsaneng.
Balinganiselwa ku-300 abavukuzi abakhwele phezu kwegquma ngoLwesine.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
UNzimande uthi abezindaba banokwenzelela
2012-11-02 08:37
Johannesburg - Umholi weSACP uBlade Nzimande usesole abezindaba bakuleli ngokulokhu beqhubeka njalo nokubika ngokumelana nombimbi olunxantathu kanjalo nohulumeni wesikhathi kaMengameli Jacob Zuma, kusho umbiko ngoLwesihlanu.
Iphephandaba iThe Star libike ukuthi uNzimande uthe cishe zonke izinkampani zabezindaba ziyishaya indiva yonke into enhle eyenziwa yi-ANC, kunalokho bagxeka abaholi.
"Abezindaba abasazihluphi ngokubika ngokungenakwenzelela," kusho uNzimande enkomfeni yeSA Communist Party's (SACP).
"Abasayilandeli ngisho imigomo yabezindaba eyabhalwa yibo. Angazi kungani i-ANC isithule ngodaba lweMedia Tribunal."
Usole i-Avusa, Independent
Newspapers neMedia 24 ngokubika ngendlela engagculisi.
Umsakazeli womphakathi iSABC nayo ayisalanga ngaphandle njengoba uNzimande ethe iSAfm yenze "ngamabomu" yafunda kuphela leyo miqhafazo ebiza abaholi be-ANC ngezixhwanguxhwangu emoyeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kubulawe umshayeli wesitimela
2012-12-27 08:05
Johannesburg - Kugwazwe kwabulawa umshayeli wesitimela ngaphandle kwesiteshi sesitimela iHercules ePitoli, kusho inkampani iMetrorail.
Okhulumela le nkampani uLillian Mofokeng uthe umshayeli ngu-JP Du Plessis, kanti utholakale eshonile ngoLwesibili, enamanxeba okugwazwa engaphakathi esitimeleni.
“Ayikaziwa okwamanje imbangela yalesi sigameko njengoba kuzophenywa ngayo," kusho uMofokeng.
Imenenja yeMetrorail eGauteng uTembela Kulu uthe ngeke zisebenze izitimela ngoJanuwari 1 ukuhlonipha uDu Plessis.
Noma ngabe ngubani onolwazi olungasiza kulolu phenyo angashayela ezokuphepha kwaPrasa ku-012 315 2566.
- Landela
IzindabaNews24 kuTwitter
- SAPA


text:
USensai uvume awokupotoza abafundi - NPA
2012-11-19 14:01
Johannesburg - Umqeqeshi ka-karate usezivumele yena ngaphambi kweNkantolo yeMantshi yase-Alexandra, amacala ayishumi okunukubeza abafundi bakhe ngokocansi, kusho abeNational
Prosecuting Authority, ngoMsombuluko.
Okhulumela iNPA, eGauteng uPhindile Louw, uthe lo mqeqeshi uvume amacala, wathi kulindelwe ukuthi inkantolo inqume usuku lokukhishwa kwesigwebo.
"Umsolwa uvume amacala angu-10 okunukubeza ngokocansi, kuzolalelwa isicelo sokwehliselwa isigwebo," kusho uLouw.
Lo kuthiwa wayepotoza abafundi bakhe abangu-11, omunye wesifazane uthe umqeqeshi wamdlwengula esakhula.
Omncane kunabo bonke abahlukunyezwa, uneminyaka eyisishiyagalombili ubudala.
Indoda lena isiqeqeshe u-karate iminyaka engu-43, yaboshwa ngonyaka owedlule ngesikhathi abafundi abane bemvulela icala esiteshini samaphoyisa eDouglasdale.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Iqopha nesihlabani somculi waseMelika iMiCasaComment on this story
FANELESIBONGE BENGU
LIYAFEZEKA iphupho leqembu lomculo we-house, iMiCasa, lokwaziwa phesheya kwezilwandle njengoba lisestudiyo liqopha iculo nesihlabani se-R&B saseMelika uJohn Legend.
IMiCasa ehlanganiswe nguMo-T, J-Something noDr Duda, imatasa ihlanganisa iculo nalo mculi wodumo lwezingoma ezithi Ordinary People nethi Used To Love You.
Phambilini uMo-T watshela Isolezwe ukuthi bangahle bahlanganise ingoma nalo mculi ogama lakhe nguJohn Roger Stephens kodwa kuleli sonto uJ-Something ukuqinisekisile ukuthi sebeyasebenzisana nalo mculi oyintandokazi kwabesifazane.
“Kumanje sisestudiyo siyaqopha. Into eyenzekayo wukuthi thina leli culo sizoliqopha singapha eMzansi kuthi uJohn aqophe eseMelika. Uzothi uma eseqedile bese eyasithumelela. Sisebenzisa indlela entsha yokwenza izinto manje futhi enobuchwepheshe,” kusho uJ-Something.
Le nsizwa yomlungu abesifazane abazifelayo ngayo, ithe kuzobathatha cishe izinyanga ezine ukuthi baliqede leli culo.
“UJohn Legend ubesenomkhuhlane kancane kodwa ngiyacabanga ukuthi uyalulama manje futhi usalalela i-albhamu yethu ukuze abe nesithombe sokuthi senza umculo okanjani bese ebhala iculo elizohambisana nesitayela sethu,” kuchaza uJ-Something.
Uveze ukuthi bahlose ukulifaka kwi-albhamu yabo entsha ezophuma ngasekuqaleni konyaka ozayo.
“Ngekota yokuqala sibheke ukuthi sibe sestudiyo sihlanganise i-albhamu entsha. Ngaphandle kukaJohn Legend kukhona abanye abaculi esizimisele ngokusebenzisana nabo okubalwa kubona owakwelinye izwe lase-Afrika neqembu lakuleli esicabanga ukuthi lenza kahle kakhulu. Okwamanje angifuni ukudalula amagama abo,” kusho uJ-Something.
UJohn Legend usanda kuhambela kuleli lapho ayenandisa emcimbini wabesifazane eSandton Convention Centre.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kubulawe odokotela bokufika eNigeria
2013-02-11 07:27
Maiduguri - Abahlaseli banqume odokotela abathathu baseNorth Korea, uqhoqhoqho, bebabulala endaweni abebehlala kuyona enyakatho mpumalanga neNigeria, kusho amaphoyisa.
Lezi zigilamkhuba zishaqe konke obekusobala kuleli flethi elisePotiskum, ngemuva kokubulala odokotela.
Akucaci ukuthi ngobani abenze lesi senzo esinyantisa igazi, kodwa iPotiskum ijwayele ukuhlaselwa yinhlangano yamaphekulazikhuni iBoko
Haram.
- Landela
IzindabaNews24 kuTwitter
- Reuters


text:
Uma onile akaboshwe uBobby - Umbono
2012-08-15 16:26
Cape Town - Abezindaba zeKickOff bathi uphiko loKlebe lubophe imenenja yeKaizer Chiefs uBobby Motaung osolwa ngokukhwabanisa
ngesikhathi kwakhiwa inkundla yezemidlalo iMbombela Stadium, ngaphambi
kwemidlalo i-2010 FIFA World Cup.
UBongani Mkheshe Mbatha uthe: Umthetho awuthethe indawo yawo, ngiyafisa lokhu kungabi nomthelela omumbi eqenjini iKaizer Chiefs.
UThubelihle Uminami Ngobese uthe: Asingayeseki inkohlakalo nokukhwabanisa, uma onile akajeze nokho okwamanje akakatholakali enecala.
ULungelo Master L Zwane uthe: Muhle umsebenzi woKlebe, abafuneki ogombela kwesabo, uma umuntu enecala makaboshwe.
USthembiso Khumalo uthe: Uma ekwenzile lokhu asolwa ngakho akaboshwe, uyasihlaz siyiziMpofana.
U-Akhona Mthembu uthe: Abantu abanemali bavamile uusolwa ngokukhwabanisa, uma ekwenzile lokhu okushiwoyo, akaboshwe.
UMalusi Vezi uthe: Uma kuyiqiniso lokhu, sizoswela imigodi yokucasha ziMpofana, yihlazo leli.
UMzoe Gwala uthe: Uma enze inkohlakalo akaboshwe, lokhu akuhlangene neqembu.
UThembi Mfeka Mamzimela uthe: Hawu waze wasiphoxa, kazi kwenziwa yini labantu abasezikhundleni bethande ubugebengu.
UNathi Zuma uthe: Uma kuwukuthi wakhwabanisa wabe enziwa wumona, konke kuzphela ngelinye ilanga.
UMbongi Precious Ntshangase Hlatshwayo uthe: Uma nje enecala, akaboshwe, akukho okudlula lokho.
ULaffor KB Nkambule uthe: Alikho iqili elikwazi ukuzikhotha emhlane, uma enecala akaboshwe.
UZandile G Nkosi uthe: Lezi yizindaba ezimbi, kodwa uma kueukuthi kukhona ngempela akwenzile uMotaung, kulungileumthetho udlale indawo yawo.
UPhiwayinkosi Bukhosini uthe: Bophani uma kukhona inkohlakalo.
UThandeka Felicia Nciki uthe: Akaboshwe uma onile uMotaung, kumele uma etholakala enecala abhadle ejele.
UThabanie Tj Black uthe: Ngethukile ngalezi zindaba kodwa kumele aboshwe uma enecala.
UDladla Phumzile uthe: Uma kuwukuthi ulenzile icala uzobe ekhombisa ukungeneliseki, komele aboshwe.
ULulu Mhlongo uthe: Noma angaboshwa iqembu lona lizohlale likhona.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Siqalile ukushuba isimo kowemigomo ye-ANCComment on this story
MDU NCALANE
Ebika eseGallagher Estate
KUQALILE ukushuba kwesimo nokwehlukana ngemibono kwezithunywa ezihambele ingqungquthela yesine kazwelonke yemigomo ye-African National Congress eGallagher Estate, izolo emini ngesikhathi ezinye zazo zasesifundazweni iNorth West zishwiba izandla zoshintsho ebuholini nezaKwaZulu-Natal ziphakamisa iminwe emibili ewuphawu lokuthatha ihlandla lesibili kukamengameli Jacob Zuma.
Nezingoma ebeziculwa izolo emagcekeni alapho bekukhona le ngqungquthela bese zehlukene. Lokhu kukhomba indlela ezoba wumdonsiswano ebheke eMangaung, eFree State, ngoDisemba lapho kuyobhabhadiswa khona le migomo ekade idingidwa kuleli sonto.
Phezu kokuba abezindaba bebengavunyelwe ukusondela eduze kwehholo kodwa ukuquzana bekubonakala ngaphandle kanti nezingoma ubuzizwa ukude.
IPhini likamengameli kaKhongolose, uMnuz Kgalema Motlanthe, uzithele phakathi kwabebecula bekhombisa ukumeseka kwanzima nokubakhuza, ngesikhathi abaholi bakaKhongolose behamba bebuka imibukiso ekleliswe emahholo ehlukene kudedangendlale wendawo okwenzelwa kuyo izingqungquthela eGallagher.
Kulindeleke ukuba namuhla isongwe le ngqungquthela ngenkulumo ezokwethulwa nguZuma, emuva kokubika kwekomidi elididiyela izisombululo elenganyelwe nguMnuz Jeff Radebe (osesithombeni).
Emuva kwalokhu lezi ziphakamiso ziyobhabhadiswa yingqungquthela kazwelonke eMangaung ngoDisemba nokuyilapho uKhongolose uyobe esefaka abanye abaholi abasha abazokwenza le migomo isebenze ngokushesha noma banike ithuba lesibili uZuma nethimba lakhe ukuba ayiqhube.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
'Angeke bubekezelelwe ubuxhanguxhwangu'
2013-01-08 11:05
Bloemfontein - Imibhikisho eyenziwa yiziboshwa emajele ngeke ibekezelelwe, kusho uNgqongqoshe wezokuHlunyeleliswa kweziMilo uSibusiso Ndebele ngoLwesibili.
"Nakuba uMnyango wezokuHlunyeleliswa kwezimilo uzibophezele ekuphathweni kweziboshwa ngendlela, izenzo zeziboshwa zokubhikisha emajele azamukelekile ngakho kuzobhekwana nazo ngendlela efanele,” kusho yena.
NgoMsombuluko, iziboshwa zaseGroenpunt Correctional Centre eDeneysville, eFree State, zidube ukudla zacekela phansi isikhungo, zashisa izitokisi namahhovisi.
Ngesikhathi kubhikishwa, iziboshwa zihlasele zalimaza ojele cishe abathathu.
Iziboshwa bezikhala ngesimo sokudla ezikutholayo kanye nabanye abasebenzi basejele, zithi zifuna futhi kuxoshwe omunye oyinhloko.
Khonamanjalo ibamaba likakhomishana kuzwelonke uNontsikilelo Jolingana uthe isimo eGroenpunt singaphansi kwesandla.
"Amaphoyisa ayaphenya," usho kanje.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kungenzeka ukuthi kulimale nabase-Australia eNZ
2011-02-22 12:50
Sydney - UNdunankulu wase-Australia uJulia Gillard uthe izwe lakhe alizilungiselele ekutheni kungenzeka ukuthi kukhona abantu bakuleliya lizwe abashonile eNew Zealand, ngesikhathi kunokuzamazama komhlaba okudlule nemiphefumulo yabantu abangu-65.
UGillard uthe bangu-8,000 abantu base-Australia abaseCanterbury, nalapho kuhlasele khona ukuzamazama komhlaba edolobheni laseChristchurch ngoLwesibili, kuwisa amabhilidi.
"Kungenzeka ukuthi kube khona abantu base-Australia abalimele, abavalelekile noma abashonile kulesi sigameko," kusho undunankulu.
"Kumele sizilungiselele ngesimo esikanjalo."
Kuzothunyelwa amathimba amabili ezokutakula ukuze ayosiza eNew Zealand. UGillard uthi kuzothunyelwa nethimba lezempilo, njengoba ethi i-Australia iyabazi ubuhlungu obuzwiwa iNew Zealand kulandela ukuthi ihlaselwe isiphepho esinamandla nezikhukhula ezabulala inqwaba yabantu.
- Sapa - AFP


text:
Akubuye isigwebo sentambo - Umbono
2013-02-11 16:15
Cape Town - Ukubulawa ngesihluku kuka-Anene Booysen, 17, owanqunywa uqhoqhoqho waqaqwa nesisu ngemuva kokuthi esedlwenguliwe, kanjalo nalezo zokudlwengulwa kogogo, yizehlakalo yonke imithombo yezindaba ebike ngazo kusukela ngesonto eledlule.
Imiphakathi isukume yama ngezinyawo ezindaweni ezahlukene kuleli, yathi akuliwe nokuhlukunyezwa kwabesifazane nezingane.
Amajele akhona futhi abenzi bobubi bayaboshwa bagwetshwe, nokho izehlakalo azimele zona ziyaqhubeka futhi ziya ngokuya ziba yisihluku.
Abafundi basho lokhu ababona kungaba yisisombululo:
UMabhebheza Queenlovely uthe: Akubuye isigwebo sentambo, abantu
bayazi ukuthi uma beboshwa bayodla kamnandi emajele futhi bayazi ukuthi izigwebo
azeqi eminyakeni engu-30.
UJabulile Mngomezulu Mtshali uthe: Kosiza kuphela isigwebo
sentambo.
UTete Mahlangu uthe: Akubuye isigwebo sentambo ngoba
abatholakale namacala babuye bakhishwe singakapheli isigwebo.
UThembinkosi Gudman Indidane Mngomezulu uthe: Isigwebo
sentambo sibuye singabi sihle kodwa uma isimo sinjena, sengathi singabuya
izigilamkhuba zifundiswe isifundo.
UBophela Ekhanda Khakhazide Msweli uthe: Abaholi akumele
bayibukele kude lento yokudlwengula.
Kumele bazibuze imibuzo yokuthi bebengenzenjani uma
bekudlwengulwe ilungu lomndeni.
Ngokwami ngithi umuntu otholakala enecala nokubulala
ngenhloso noma ngabe isiphi isenzo sobulwane naye akabulawe ngoba sekuyacaca
manje ukuthi amajele awalusizo lwalutho.
Umuntu obulele uphuma ngoshwele kuthiwe kucatshangelwa
izingane zakhe, ekubeni yena engawucabangelanga umndeni womuntu ambulele.
UXolani Mpungose uthe: Ngenxa yokuthi ukubulala kuphambene
nomthetho, kungcono abantu bathenwe ngoba iminyaka engu-25 abanikwa yona ayisiso
isixazululo.
UC'phe KaMtimandze Shongwe uthe: Akukho okudlula ukuthi
abantu abadlwengulile banqunywe ubulili babo bese befa.
Sibulawelani sibancane kangaka, kuyacaca umthetho kumele
ushintshe.
UNokhuthula Ncokwane uthe: Kumele bagwetshwe udilikajele,
bahlukaniswe nomphakathi ngoba abafanelwe ukuphila nabantu.
USphe Lushaba uthe: Kumele umdlwenguli anqunywe lokhu
okumenza adlwengule, kuze engeke aphinde. Nakho ukuthi babulawe kuhle kodwa
kumele babulawe sebezwe ubuhlungu.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kuduma ihlandla lesibili kuphela kuZuma - Mazibuko
2012-11-23 16:30
Johannesburg - UMengameli uJacob Zuma akezwa mshini ngodaba lokuthi abuyiselwe ihlandla lesibili kodwa uhlulekile ukwenza umsebenzi wakhe njengomengameli kusho, umholi weDemocratic Alliance
ePhalamende uLindiwe Mazibuko.
"Abaholi abanohlonze baveza amathuba, basebenze kubonakale. Kubona bonke abaholi abakhona emhlabeni umnumzane uZuma akanalo nelilodwa ikhono abanalo." kusho uMazibuko.
"Akanakho nokuncane ukuhlangana nabantu kudingidwe ngezinto ezibakhathazayo, into nje embusayo ukuthi abuyiselwe ihlandla lesibili."
UMazibuko usho konke lokhu ekhuluma emhlanganweni ohlelwe yiDaily Maverick, eGoli, uqhubeke wathi uZuma uhlulekile ukwenza umsebenzi abelindeleke ukuthi awenze.
"Abalandeli bakhe abangaphakathi eqenjini i-African National Congress nabangaphandle, bayakubona lokhu."
UMazibuko uthe njengoba noGoliyathi waseBhayibhelini agcina edayisekile, noZuma ngokunjalo kuzophela ngaye ngokushesha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ona-70 ezinsolweni zokubulala
2012-12-31 12:29
Johannesburg - Indoda eneminyaka engu-70 ubudala izovela eNkantolo yeMantshi eZeerust ngoMsombuluko ngecala lokubulala, kusho amaphoyisa aseNorth West.
UCaptain Amanda Funani uthe umsolwa uboshwe ngoMgqibelo kulandela ukubulawa kukaJean Rantsie, 52, ekutholakale isidumbu sakhe sesisiqala ukonakala ngaphansi kwebhulohwe.
Isidumbu sakhe sitholakale ngoLwesihlanu sitholwa obezidlulela ngendlela kuKoster Road, ngase Zeerust.
URantsie washaywa ngetshe ekhanda, cishe waphinde wadlwengulwa ngaphambi kokubulawa, umufi wahamba ekhaya kubo eQuariefontein Farm ngoLwesithathu, engawutshelanga umndeni wakhe ukuthi ulibangisa kuphi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Usakhungathekile umndeni uthola isidumbu
2012-11-13 10:01
Johannesburg - Umndeni womfana owalahleka uthole isidumbu sakhe emakhazeni kahulumeni eTshwane, kubike iBeeld ngoLwesibili.
Ubenqunywe uqhoqhoqho.
URiaan Lebembe, obefunda eMasakhane Primary School eHammanskraal, wanyamalala ngoLwesibili olwedlule elibhekise esikoleni.
Amaphoyisa athole isidumbu ehlathini eSilvertondale ngoLwesihlanu.
"Umama womfana wabikela umqashi wakhe ngeledlule ukuthi udukelwe yingane yakhe," kusho okhulumela amaphoyisa uSergeant Portia Maleka.
"Umqashi ufunde ephephandabeni iBeeld ngengane etholakele, kwathi ngoMsombuluko wabuza umama womfana ukuba useyitholile yini indodana yakhe. Kuthe lapho ethi cha, wabe esethi akaphuthume emaphoyiseni."
Umama, elingadalulwanga igama lakbe, uthumele indodakazi yakhe esiteshini samaphoyisa eSilverton ngoMsombuluko.
Amaphoyisa ahambe nayo aya emakhazeni okuyilapho indodakazi efike yabona khona ukuthi lona umfowabo.
- Landela
IzindabaNews24 kuTwitter
- SAPA


text:
Abayi nganxanye kweyokulothisa - Umbono
2012-11-27 16:29
Cape Town - Ukushoda kwezindawo zokungcwaba kusukumise oMasipala abahlanganisa owaseThekwini nowaseMgungundlovu, bakhuthaza abantu ukuthi balothise (ukungcwaba ngokushisa) izihlobo zabo ezingasekho.
Abantu abaningi abansundu abahambisani nalo mkhuba ngoba bekholelwa ekutheni ungathukuthelisa amadlozi.
Abafundi bayaphawula ngalolu daba:
USteven Sabelo Mthiyane uthe: Umuntu uma eshona uyohlangana nomndeni ongasekho abe yidlozi, uma eseshisiwe uyokwamukeleka pho emndenini?
Amadlozi ngeke ayivume leyonto.
UPhila Madwe uthe: Abantu abalungise izindawo zabo emakhaya nemizi abayishiya emuva, abekho abantu abavele baqhamuke sebesesilungwini.
UVusi Roy Thwala uthe: Lokho kungaba kuhle kimi ukuze ngohlala ngibona umlotha womuntu wakithi, ngonge nemali yamabhokisi.
UMsah Fortune uthe: Inkinga enkulu ukuthi izwe selaphathwa ngomuthi, bazocwiya umlotha wakhe.
Ngeke ngivume, thina emakhaya sinazo izindawo zokufihla umuntu, ongenayo indawo yokufihla akalothise umuntu wakhe.
U-Ernest Doc Sibiya uthe: Abantu abayongcwatshelwa emakhaya, ihlale ikhona indawo ngoba iningi labantu badabuka emaphandleni hhayi emadilobheni.
UFezile Zuma uthe: Kona ukulothisa kunzima ngoba into engajwayelekile endlini ensundu nakuba kunjalo uma kungaxazulula lengqinamba esibhekene nayo kuyomele sikwemukele.
Thumela umbono wakho ku-isizulu@news24.com
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
ISwazini iphika eyokuvala izigqebhe
2012-12-28 12:14
Mbabane - Izwe laseSwazini liphike lalala ngomhlane ukuthi likuvalile ukugqokwa kwezigqebhe, izikibha ezincane namabhulukwe aveza ukhalo, kusho okhulumela uhulumeni uPercy Simelane.
“Uhulumeni akaze nangelilodwa ilanga anqume into efana naleyo noma athi akuboshwe umuntu ogqoke isigqebhe," esho.
Uthe uSection 28 (1,2 & 3) weNational Constitution of
the Kingdom of Swaziland (2005) uyawavikela amalungelo abantu besifazane kuleliya lizwe ngakho abasoze baphasisa into efana naleyo.
“Noma ngabe yimuphi umthetho ophambana noMthethosisekelo ngeke siwuphasise njengoba kucaciswa kuSection 2 [1].”
Abezindaba baseSwazini ngoMsombuluko babika ukuthi amaphoyisa avale abesifazane ekugqokeni izigqebhe, izikibha ezincane namabhulukwe aveza ukhalo ngoba ethi agqugquzela izigameko zokudlwengulwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UMbeki wakhala ezimathonsi: Wikileaks
2011-09-05 10:21
Johannesburg - Umbiko oyimfihlo weMelika okhishwe yiWikileaks uchaza ngokuthi lowo owayengumengameli kuleli uThabo Mbeki wakhala kanjani ngaphambi kokuba amemezele ukusula esikhundleni.
Lo mbiko, wangoSepthemba 5 2008, uchaza ngomhlangano phakathi kwesekela likamqondisi jikelele ekusungulweni kwemigomo uVusi Gumede nomhlaziyi uThabileng Mothabi, uQueeneth Mlaba nezikhulu zaseMelika.
Iphephandaba iThe Times libike ngoMsombuluko ukuthi kulo mbiko, uGumede uchaza ngokuthi uMbeki walibonga kanjani iKhabhinethi lakhe, amasekela ongqongqoshe nabasebenzi "izinyembezi zigeleza".
Ngokwalo mbiko, uMothabi, wachaza lowo oseyiPhini likaMengameli uKgalema Motlanthe "ngenjesiphukuphuku" kwathi uMengameli Jacob Zuma yena wambiza "ngesilima".
"UZuma yisidunyelwa sangempela...akakwazi ukusebenzisa imigomo ebekiwe."
IHovisi likaMengameli linqabile ukuphawula ngalolu daba, njengoba libize lo mbiko "ngamahlebezi angenasisekelo".
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Ezimnandi ngesiteleka kwabasebenzisa amatekisiComment on this story
MLUNGISI GUMEDE noMHLENGI SHANGASE
OSOMATEKISI bathi phansi amaphaphu kubantu baseThekwini njengoba bekunokudideka ngokuthi azoma nse amatekisi kusuka namhlanje.
Labo somatekisi abaholwa yinhlangano iKZN Transport Alliance bathi azosebenza amatekisi njengoba besalinde uMasipala weTheku ubuyise izimpendulo.
USihlalo wale nhlangano, uMnuz Eugene Hadebe uthe babe nomhlangano izolo lapho bevumelene ngokuthi amatekisi akasebenze.
“Sihlanganile savumelana ngokuthi izimoto aziqhubeke nokusebenza njengoba sisalinde uMasipala. Amaphaphu phansi kulabo abacabanga ukuthi ziyasuka ngesiteleka,” kusho uHadebe.
Uthe bekulindeleke ukuthi izikhulu zikaMasipala zibuyele kubona ngoLwesine olwedlule kodwa kuze kube yimanje basazilindile.
“Asazi ngempela ukuthi yini ebambile ukuthi kubuye izimpendulo kumasipala ngoba lokho kudala ukuthi isimo singahambi kahle,” usho kanje.
Osomatekisi basanda kungenela ukhukhulelangoqo wesiteleka bekhala ngokuthi amaphoyisa kaMasipala aphuma iqhubu nabo emgwaqweni kunabanye abashayeli.
Bakhala ngokuthi yibona ababoshwa kakhulu emigwaqweni edolobheni eThekwini. Okunye abakufunayo wukuthi zisulwe zonke izikweletu zamathikithi abhalwe ngesilungu abakhala ngokuthi abakuqondi okubhalwe kuwona.
Kubukeka sengathi lo mdonsiswano usekude ukuphela njengoba ingekho efuna ukugoba uphondo phakathi kwezinhlaka ezithintekayo okubalwa noMnyango wezokuThu-tha nokuPhepha kulesi sifundazwe.
Isitatimende esikhishwe nguMasipala iTheku sithe imenenja yedolobha uMnuz Sibusiso Sithole uhlanganile nenhlangano yabashayeli iQina Mshayeli ukuthola umkhombandlela.
Esitatimendeni kuvele ukuthi kuthathwe isinqumo sokuthi azihlehliswe izingxoxo kuze kube nokhukhulelangoqo womhlangano ozofaka zonke izinhlaka ematekisini.
Lo mhlangano uzohlanganisa uNgqongqoshe wezokuThutha nokuPhepha esifundazweni uMnuz Willies Mchunu, iMeya yeTheku uMnuz James Nxumalo, abanikazi bamatekisi nabashayeli.
“Sinxuse ukuthi siwuhlehlise umhlangano size sibe nenkundla lapho kuzoba khona zonke izinhlaka. Besingaziphendula izikhalo zabo kodwa sibonile ukuthi ezinye zazo zithinta yonke imboni yamatekisi yingakho sidinga umhlangano wazo zonke izinhlaka,” kusho uSithole.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
I-ANCYL izoba nomhlangano ne-ANC
2013-01-21 12:02
Johannesburg - Ikomidi eliphezulu likazwelonke le-ANC Youth League lizohlanganga nobuholi obuphezulu be-ANC eGoli ngenhloso yokulungisa ubudlelwano phakathi kwalezi zinhlangothi.
Oyinhloko yezokuxhumana ku-ANCYL uKhusela Sangoni-Khawe uthe akanaso isiqiniseko sokuthi kuzokhulunywa ngani emhlanganweni.
Izihambeli zengqungquthela kazwelonke ye-African National Congress eyayibanjelwe eMangaung ngenyanga edlule zaphuma nokuthi kuzomele ikomidi eliphezulu le-ANC kuzwelonke (NEC) lihlangane nophiko lwentsha ngenhloso yokuxazulula izinkinga.
Embikweni wakhe engqungqutheleni, uNobhala Jikelele we-ANC uGwede Mantashe wathi i-ANCYL indlela eziphephe ngayo ayehlukile neyamaqembu aphikisayo.
Omhlanganweni wangoMsombuluko kulindeleke nokuthi kukhulunywe ngodaba lomholi we-ANCYL njengoba ingenaye umholi kulandela ukuxoshwa kukaJulius Malema ngonyaka odlule.
Iphini likamengameli wayo uRonald Lamola uyena osabambe izintambo kusukela kwaxoshwa uMalema.
UMalema wathumela incwadi engqungquthleni ye-ANC ecela ukuba abuyiselwe umsebenzi wakhe, kodwa uMantashe wathi incwadi ifike sekwedlule isikhathi, uhlelo lwase lwamukelwe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
IGauteng
iGauteng iyifundazwe zaseNingizimu Afrika. Isifundazwe esincane kodwa esinabantu abaningi abahlala kuso. Igama elithi Gauteng ngesisuthu lisho ukuthi Kwindawo yeGolide ngamafuphi iGoli. Abantu baseGoli noma Gauteng bakhuluma ulimu lwesizulu, isiNgisi, isiBhunu, isiSuthu nesiXhosa. iGoli liyisifundazwe esicebile eNingizimu Afrika futhi sihlobe ngamabhilidi amakhulukazi futhi nendawo yokuhwebela ikhona eGoli kuthiwa yi-Johannesburg Stock Exchange ise-Sandton kwelinye lamadolobha amahle kakhulu e-Afrika yonkana.
Amadolopha amakhulu eGauteng yiJozi nePitoli.


text:
Kulindwe isinqumo kwelikaPistoriusComment on this story
INTATHELI YESOLEZWE
SIBHEKWE ngabomvu isinqumo seNkantolo yeMantshi yasePitoli mayelana nesicelo sebheyili esifakwe ngumsubathi wakuleli, u-Oscar Pistorius, ecaleni lokubulala intombi yakhe ebingumkhangisi uReeva Steenkamp.
Ukulalelwa kwesicelo kuqale ngeledlule kwaze kwakapakela kuleli sonto kanti kushikisha ufudu enkantolo njengoba kubhekene abameli baka-Pistorius nabashushisi bombuso.
Izolo ummeli ka-Pistorius, u-Advocate Barry Roux, ukhale ngombiko wamaphoyisa ophathelene nokudubula okwaba khona emzini kammangalelwa. Umbuso usola ukuthi kwakuhleliwe.
U-Roux usole umphenyi wecala, uMnuz Hilton Botha, ngokuphazamisa ubufakazi endaweni yesigameko njengoba ayedavuza engazifakile izivikeli ezicathulweni ukuze kungonakali ubufakazi.
U-Roux uthe amaphoyisa ehluleka ukuthola inhlamvu yesine eyadutshulwa endlini yangasese. Okunye okuvele enkantolo wukuthi umbuso wenza iphutha ngesikhathi utshela inkantolo ukuthi u-Pistorius unomuzi e-Italy ekubeni lokho kungelona iqiniso nokuthi angase abaleke ayobhaca phesheya kwezilwandle. Uthe ngenxa yalokhu kumele u-Pistorius athole ibheyili.
Ummeli ka-Pistorius ubuye waphakamisa imibuzo mayelana nofakazi wombuso othi wezwa kunomuntu omemezayo ngaphambi kokuba kube khona ukudubula. Lo mmeli uthe ufakazi wombuso akukholakali akushoyo ngoba uhlala endaweni eyibanga elingu-600m ukusuka emzini kaPistorius.
Uthe munye kuphela umuntu owayememeza ngalelo langa nguPistorius. Uphinde watshela inkantolo ukuthi izinhlamvu zesibhamu ezitholakale esisefweni sesibhamu ngezikababa ka-Pistorius nokuthi izinhlamvu ezanikezwa abameli bakaPistorius zalethwa ngumthwebuli wezithombe emaphoyiseni hhayi uBotha.
Ngokuhamba kwesikhathi izinhlamvu zabuyiselwa emaphoyiseni ngokunxusa kwawo. Okunye okutshelwe inkantolo wukuthi amaselula angu-4 atholakala endlini awasetshenziswanga kodwa kunenye yesihlanu amaphoyisa azi ngayo kamuva.
UBotha phambilini utshele inkantolo ukuthi bazokhipha ubufakazi bamarekhodi amaselula nezitatimende zofakazi ukuze bakhombise enkantolo ukuthi kwaba khona ukuxabana ngaphambi kokudubula.
Eqhubeka nokwethula ubufakazi ekuseni izolo uBotha uthe ukholwa wukuthi uPistorius wayazi ukuthi intombi yakhe isendlini yangasese yingakho adubula amahlandla amane wayibulala.
Kodwa kamuva, esexinwe ngemibuzo mayelana nombiko wakhe, uBotha ugcine evumile ukuthi kungenzeka kube yiqiniso lokhu okushiwo uPistorius.
U-Pistorius encwadini efungelwe ayethule enkantolo uthe wayecabanga ukuthi kukhona isigebengu esizophanga engazi ukuthi kukhona intombi yakhe endlini yangasese.
UBotha uthe kunzima ukuthi asho ukuthi kwenzekani ngoba akakabi nazo izitatimende zophenyo kodwa angakusho wukuthi lokhu okwashiwo ngu-Pistorius kuyahambisana nophenyo.
Okunye okuvele enkantolo wukuthi uBotha sekungokwesibili esebenza ecaleni eliphathelene no-Pistorius njengoba phambilini ayesebenza kwelokushaya kodwa elabuye lahoxiswa ngenxa yokungabi bikho kobufakazi obugculisayo ngokusho kukaBotha.
U-Pistorius kuthiwa une-akhawunti yasebhange eMelika. Ukulalelwa kwesicelo sebheyili kuyaqhubeka namuhla.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Uvelile enkantolo ngelokubulala umfana, 11
2013-02-28 10:00
Humansdorp - Umfana oneminyaka engu-11 ubudala uvele eNkantolo yeMantshi eHumansdorp ngoLwesithathu ngemuva kwezinsolo zokugwaza abulale omunye umfana, 6, kusho amaphoyisa ase-Eastern Cape.
“Uvele ehhovisi yeMantshi," kusho uWarrant Officer Basil Seekoei.
Lo mfana ongowaseSt Francis Bay, usolwa ngokugwaza umfana oneminyaka eyisithupha ngommese ngesikhathi besendleleni eya emakhaya bebuya esikoleni ngoMsombuluko.
Abazali bakhe babike ukuthi udukile ngesikhathi bebona engafiki ekhaya.
Isakhamuzi samthola ehlathini ngezithuba zabo-03:00 ngoLwesibili.
Abafana abayisithupha, abaphakathi kweminyaka eyisithupha nengu-11 ubudala, baphonswe imibuzo.
Umfana oneminyaka engu-11 ugcinwe ngamaphoyisa eJeffreys Bay.
Iphoyisa lihlanganise umbiko ozokwethulwa ngaphambi kwemantshi ngoLwesithathu.
IMantshi yenze isincomo sokuba umfana agcinwe endaweni yezingane ePort Elizabeth, okuyila khona udokotela wengqondo ezohlola khona.
Umfana uzophinde avele ngaphambi kwemantshi eHumansdorp ngoMashi 27.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Bavelile enkantolo ngelokubulala eKZN
2012-12-13 12:05
Durban - Abalisa ababili abasolwa ngokubulala izithandani esezindala nokuzebela imali yempesheni zivele eNkantolo yeMantshi eCamperdown, kusho amaphoyisa aKwaZulu-Natal ngoLwesine.
UBhekizwe Mabaso noNhlanhla Mbhele, abaneminyaka engu-28 ubudala bavele enkantolo ngoLwesithathu ngamacala amabili, elokubulala nelokuphanga, kusho uCaptain Thulani Zwane.
Bazophinde bavele enkantolo ngoDisemba 18.
UMfanelo Mkhize, 79, noZamekile Ngidi, 63, batholakala belenga emzini wabo kwaSwayimane, ngaseMgungundlovu, ngo-Okthoba 20.
Amaphoyisa athola ukuthi imali kanye nesibhamu sikaMkhize akukho endlini.
"Lezi zaguga zabe zigcine ukubonakala ngo-Okthona 17 esikhungweni sokuholela impesheni esisendaweni,” kusho uZwane.
Izidumbu zabo zatholwa ngumakhelwane.
Ngesikhathi uMabaso noMbhele beboshwa ngoMsombuluko amaphoyisa athola isibhamu kubona, okukholakala ukuthi ngesikaMkhize.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kumele kube nokuthula emapulazini - Uhulumeni
2013-01-07 15:04
Johannesburg - Abasebenzi basemapulazini kudingeka babe nokuthula uma sekuqala isiteleka kuleli sonto, kusho okhulumela uhulumeni uPhumla Williams ngoMsombuluko.
"Nakuba abasebenzi benelungelo lokuteleka uma bekhala ngamaholo nezimo zokusebenza, bayacelwa ukuba bangabi nodlame futhi bangasabisi abanye abasebenzi noma umphakathi ngobubanzi bawo,” usho kanje esitatimendeni.
"Uhulumeni ngeke ayibekezelela eyodlame ngakho ucela zonke izinhlaka ukuba zizame ukufinyelela esivumelwaneni.”
UWilliam uthe uhulumeni uyazi ngesiteleka esihleliwe sabasebenzi basemapulazini, kulandela umhlangano obuseDe Doorns, ngeSonto, nothanyelwe abasebenzi abangaphezulu kuka-1500.
"Uhulumeni ucela izakhamizi ukuba zisebenzise amalungelo azo ngokuthi ziteleke ngokuthula, zibe nesiteleka esisemthethweni esihambisana nomthetho.
UNobhala weCongress of SA Trade Unions esifundazwneni uTony Ehrenreich uthe ngoLwesihlanu abasebenzi basemapulazini bazongenela isiteleka kuleli sonto, kulandela ukungaphumeleli kwezingxoxo zamaholo phakathi kwe-Agri SA nohulumeni.
"Sesikulungele ukuqala isiteleka ngoJanuwari 9, 2013,” kusho u-Ehrenreich.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Emizuzwini eyi-6 edlule
Lowo okhulumela uNgqongqoshe wezaseKhaya uMalusi Gigaba, uMayihlome Tshwete, usememezele emsakazweni ukuthi yena noZizo Beda bazobopha elikasofasilahlane.
2015-03-02 11:00
Isihlabani sikamabonakude esethula uhlelo iZaziwa ku-SABC 1 sibuze umrepha wodumo uKiernan Jordan Forbes owaziwa ngelika-AKA ngengane engakazalwa kuma-MMA14.
2015-03-02 09:30
Umculi wodumo, uCassper Nyovest, kanye nomlingisi u-Amanda Du Pont abasathandani, lokhu ukuqinisekise kumaMetro FM Awards.
2015-03-01 12:55
Isikhulu seKALAWA Jazmee esiphinde sibe nguDJ kuMetro, ‘u-Oskido” ogama lakhe langempela ngu-Oscar Mdlongwa, uzithole esengene embangweni wethenda yomcimbi.
2015-03-01 09:35
Umculi wodumo nobeqokelwe kumaMetro FM award, uKelly Khumalo, usephinde adume ngakho futhi, kulokhu ke ushaye indoda.
2015-02-27 14:29
Izobonakala kuma-Idols SA indodana yesihlabani somculi wakuleli uRingo Madlingozi engumlingisi uPhila Madlingozi wodumo lwe-Intersexions.
2015-02-27 13:30
Inkakha yomfundi wezindaba zakwa-ETV, uPat Pillai, ufunde izindaba zakhe zokugcina, wase ememezela ukuthi uyashiya kulesi siteshi sikamabonakude.
2015-02-27 10:00
Iyaqhubeka nokugeleza imiyalezo yokuzwelana nomndeni wakwaMbixane kulandela ukudlula emhlabeni kwesilomo somsakazi woMhlobo Wenene, uSaba “Zaw-Zaw” Mbixane.
2015-02-26 14:27
Umatasa namalungiselelo okuqopha i-albhamu yakhe yesithathu umculi osanda kuzakhela udumo ohlelweni lwakumabonakude iBoot Camp Celebrity Edition.
2015-02-26 11:28
Isilomo somsakazi woKhozi FM sizoqwashisa umphakathi ngophuzo oludakayo kulandela ukuba nenkinga katshwala iminyaka empilweni yakhe, ngokusho kombiko.
2015-02-26 07:45
Ugubazelwe yifu elimnyama umndeni kasomabhizinisi owazakhela udumo kumabonakude uZanele La Mbokazi – Nkambule ngokudlula emhlabeni kukanina ngokusho kombiko.
2015-02-25 13:30
Isiphalaphala sakumabonakude esazakhela udumo emdlalweni owuchungechunge iSibaya, uJessica Nkosi, odume ngelikaQondi, sithi asinaso isikhathi samadoda.
2015-02-25 11:29
Umculi waphesheya kwezilwandle uBobby Brown uhlehlise umzungezo wakhe wase-Australia ukuze achithe isikhathi nendodakazi yakhe ebangwa nezibi uBobbi Kristina esibhedlela.
2015-02-24 16:00
UMthokozisi "DJ Tira" Khathi ongumnikazi we-Afrotainment, udinwe uganwe unwabu ngamahlebezi okushona kukaSbusiso Khomo odume ngelikaR Mashesha.


text:
Kudutshulwe umfundisi eZanzibar
2012-12-26 09:23
Zanzibar – Ushayasibhamu udubule walimaza kabi umfundisi wamaKhatholika ntambama ngoLwesibili edolobheni laseZanzibar, kusho amaphoyisa.
Isehlakalo sokudubula sangoKhisimusi senzeke ngesikhathi uFata Ambrose Mkenda esendleleni ebuyela ekhaya ephuma esontweni ngezithuba zabo-19:45, kusho okhulumela amaphoyisa aseZanzibar u-Aziz Juma.
UMkenda udutshelwe engalweni nasesifubeni.
Ngesikhathi odokotela bezama ukuhlenga impilo yakhe, amalungu amaKhrestu abuthanele esibhedlela iMnazi-Mmoja eZanzibar.
"Umfundisi olimele uyinhloko yeTomondo Catholic Church,” kusho u-Aziz Juma, oqhube wathi akukacaci noma lokhu kuhlasela kuhlobene yini nezenkolo.
"Uphenyo luyaqhubeka, kodwa kungenzeka ukuba abahlaseli bakhe bebecabanga ukuthi umfundisi uphethe imali,” kusho yena.
- Landela
IzindabaNews24 kuTwitter
- SAPA


text:
Ngizobhekana neBoko Haram - Jonathan
2012-06-26 07:20
Abuja - UMengameli waseNigeria uGoodluck Jonathan ufunge wagomela ngokulusukumela udaba lokuhlasela ngokungenamkhawulo kwenhlangano yezihonga, iBoko Haram.
“Amagwala ayizitha zentando yeningi nokuphumelela kweze ayaqhubeka nokuhlasela abantu abangenacala," esho.
IBoko Haram, neyiqembu lamaphekulazikhuni neligcwele kakhulu amaSulumane, isibulale amakhulu abantu kusukela maphakathi no-2009.
“Lokhu kuyangikhathaza kakhulu mina njengomholi wezwe, yikho-ke nje ngithi ngeke ngiphumule kuze kube ngibhekana ngqo nale nkinga."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Kwehlile ukubulawa kwabantu - Mthethwa
2012-09-20 12:02
Cape Town - Kwehle ngamaphesenti angu-3.1 ukubulawa kwabantu eNingizimu Afrika, kusho umbiko okhishwe nguNgqongqoshe wezamaPhoyisa uNathi Mthethwa, ngoLwesine.
UMthethwa ubethula umbiko wonyaka wezimali u-2011/12, ePhalamende.
Embikweni wakhe uthe abantu abangaphezu kuka-18 000 babulawa phakathi kuka-2004/5, uthe lesi sibalo sehle saba ngaphansi kuka-16 000.
Amacala ocansi ehle ngo-3.7%.
"Kumele sikusho singuhulumeni ukuthi sisenakho ukukhathazeka ngezigameko ezikhona zokudlwengulwa kwabantu eziqhubekayo."
"Noma kwehlile ukudlwengulwa kwabantu kodwa namanje kusenzeka," kusho uMthethwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kushaqwe izikhali eGibhithe
2012-11-22 14:01
Cairo - Iziphathimandla zaseGibhithe zishaqe amaloli abethwele amabhomu kanye nezinhlamvu zezibhamu ezincane, ziphuma kwelaseLibya, kusho uNgqongqoshe wezaseKhaya ezweni, ngoLwesithathu.
Inqwaba yezibhamu eziphuma ezweni elingumakhelwane sezilethe ukukhathazeka eGibhithe njengoba amaphoyisa akhona angakabuyeli ngokugcwele emsebenzini selokhu kwaketulwa umengameli ngonyaka odlule.
Ngokujwayelekile izikhali ezishushumbiswayo zifinyelela ezandleni zamasosha angamaSulumane, eSinai Peninsula, noma zidlule ziye eGaza, okuyilapho amasosha eHamas nawakwa-Israyeli abelwa khona ngeledlule.
UNgqongqoshe u-Ahmed Gamal Eddi, esithangamini sabezindaba eCairo, uthe iziphathimandla zichithe amasonto zisezinkalweni ziphenya ngalokhu kushushumbiswa kwezikhali ngaphambi kokuba zishaqe lamaloli ekugcineni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ubuyela enkantolo uDebbie Calitz
2013-01-30 10:02
Johannesburg - Lowo owasinda ngesikhathi ethunjwe ngamaduni bemikhumbi uDebbie Carlitz kulindeleke ukuba abuyele enkantolo ngecala elihlobene nezidakamizwa.
UCalitz noke wahlala eBluff ngaphambilini, nowasinda ethunjwe eSomalia cishe iminyaka emibili, uboshwe ePitoli ngenyanga eyedlule.
Kulindeleke ukuthi avele enkantolo nendodakazi yakhe nabanye abantu abayisiskhombisa.
Amaphoyisa abopha uCalitz, 50, emzini oseConstantia Park ngemuva kokulunywa indlebe ngephathi ehambisana nezidakamizwa.
Amaphoyisa athi athola insangu nama-magic mushrooms kulo muzi.
Umsolwa nalowo ayethandana naye uBruno Pelizzari badedelwa ngabathumbi babo eSomalia ezinyangeni eziyisithupha ezedlule.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
WASHINGTON DC—
Kuliviki kuhlelo lweStudio 7, "Liphuma Lendaba Litshone Lendaba"sixoxa loMnu Descent Bajila, unobhala jikelele wabasakhulayo kubandla leMDC elikhokhelwa nguMnu Welshman Ncube.
Lelibandla libikwa liqhubeka lithola usekelo olukhulu ezigabeni ezitshiyeneyo zelizwe, abanye abasekeli bengabasuka kuMDC ekhokhelwa nguMnu Morgan Tsvangirai.
UNcube uthethe ubukhokheli bebandla lakhe kuMnu Arthur Mutambara ngo2010 njalo bakhona ababemsola kakhulu besithi kalabukhokheli obulohlonzi.
Kodwa inengi lithi selibona uNcube ngelihlo elihlukileyo. Abasuke kuMDC kaTsvangirai besiya kwekaNcube, bathi bananzelele ukuthi uNcube ngumkhokheli olobuchopho obujulileyo.
Okwamanje lelibandla liphakathi kokuqhuba imihlangano endaweni ezitshiyeneyo zelizwe lidinga usekelo ngaphambilini kokhetho olulakho ukwenziwa ngomnyaka ozayo.
Ngeviki ezayo, lelibandla lizaqhuba imihlangano ezabelweni zeMashonaland. UMnu Bajila uthi abasakhulayo basebenza gadalala emizameni yokuhuga abasekeli.
Ingxoxo LoMnu Descent Bajila


text:
Kubhekisiswa ukusebenza kwamaphoyisa
2013-01-18 16:11
Johannesburg - Kucutshungulwa kabanzi ngokusebenza kophiko iSA Police Service, kuze luzokwazi ukusebenza ngendlela egculisayo, kusho uNgqongqoshe woMnyango wezamaPhoyisa uNathi Mthethwa.
"Sinamaphuzu akhona esisebenzela phezu kwawo ngenhloso yokuqinisekisa ukuthi abantu bathola usizo olubafanele emaphoyiseni,” esho etshela abezindaba eBoksburg.
UMthethwa uthe kuzobhekwa ukuziphatha kwamaphoyisa kuphinde kuqinisekiswe ukuqeqeshwa kwawo.
"Kumele sihlale siqinisa ukuqeqeshwa kwamaphoyisa, lokho yinto ekumele ihlale iqhubeka.”
Ukuqeqeshwa kwawo kuzohlanganisa izinhlelo ezintsha, kuzona zonke izinhlaka eziphansi kuya phezulu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ayashabalala amathemba ngeSyria
2012-10-29 07:19
Amman - Amabhanoyi aseSyria aqhubekile nokuhlasela emoyeni eSunni Muslim, eDamascus nasezweni lonkana, njengoba uMengameli Bashar al-Assad ebukeka engagobi phondo, nokubeka ngokusobala ukuthi isivumelwano se-UN sokuthelelana amanzi siyize leze.
AbeLocal Co-ordination Committees Activists bathe lokhu kuhlasela kubulale abantu abangu-14, okubalwa abesifazane nezingane, edolobheni iBara.
“Okwamanje isivumelwano sokubeka phansi izikhali sisamisiwe. IDamascus ihlaselwa kanzima kanti sekuboshwe amakhulu abantu," kusho umakadebona weqembu eliphikisayo uFawaz Tello.
- Landela
IzindabaNews24 kuTwitter


text:
Konke kumi ngomumo koweJazz eKZN
2011-06-24 08:44
Durban - Umcimbi we-jazz owenzeka minyaka yonke uGu Jazz Festival ozoba sePort Shepstone uthembisa ngokuba seqophelweni eliphezulu nonyaka njengoba kulindeleke inqwaba yabathandi bomculo ukuthi bazowuthamela.
Lo mcimbi ukhula minyaka yonke, kanti abaculi abazonandisa kowalo nyaka kubalwa uCaiphus Semenya, Letta Mbulu, Ringo Madlingozi, Jonas Gwangwa, Selaelo Selota, Siphokazi, Zama Jobe, Nkule Dube noTender Mavundla.
KoDJ abazobe bekhona kubalwa uMuntu noMsheddys, nokulindeleke ukuthi badansise izihlwele kuze kuphume ilanga.
Kuzoba namaphathi awuxhaxha azobe andulela lo mcimbi.
Umgqugquzeli walo mcimbi uSiyabonga Msomi uthe: "Ngiyakholwa ukuthi sesikulungele ukusingatha lo mcimbi. Konke kumi ngomumo kanti futhi sithanda ukuqinisekisa abazofika ukuthi bazobe bephephile.'
- News24


text:
Kushube isimo bengayiboni iMeyaComment on this story
SIMPHIWE NGUBANE
UKUHLULEKA kweMeya yeTheku uMnuz James Nxumalo ukuhlangana nomphakathi wasemijondolo iSizamuzulu eDube Village, eNanda kubonakala kusishubisa kakhulu isimo njengoba sekuyisonto lesibili isimo simanzonzo kuleya ndawo. Kusukela ngeledlule abantu abahlala kule ndawo abafuna izindlu zomxhaso bavale umgwaqo omkhulu kwaba nzima ukuhamba kwezimoto kanti kokunye izimoto ezidlulayo zishaywa ngamatshe. Noma amaphoyisa etshaliwe kodwa abuye ahambe luqale phansi uthuthuva.
UMnuz Thabo Mofokeng ongumkhulumeli kaMasipala weTheku uthe bazisukumele izikhalo zomphakathi futhi benza konke okusemandleni ukuxazulula isimo.
Uthe iMeya ayikwazanga ukuyoxoxisana nomphakathi ngenxa yohambo ebenalo kodwa bakhona abathunyelwa. Naphezu kwencazelo kaMofokeng izolo ekuseni abantu bakuleya ndawo baqhubekile bangqongqisa amarobhothi beshisa amathayi bavala umgwaqo omkhulu u-M25 ongenela eNanda.
Abantu ababalelwa ku-300 abafuna ngodli ukwakhelwa izindlu zomxhaso bavuke indlobane bejikijela ngamatshe izimoto obekukhona kuzo nezamaphoyisa abeqaphe isimo.
NgoMsombuluko iNhloko yoMnyango wezokuHlaliswa kwaBantu kumasipala weTheku uMnuz Nigel Gumede nozakwabo uMnuz Joe Nene bahlangane nezakhamizi bezozwa izikhalo zazo.
Kubukeka zingathelanga zithelo lezi zingxoxo ngoba abantu bavuke ekuseni ngovivi izolo bangena emgwaqweni bawushiya umanaphanapha wudoti osakazwe yonke indawo.
La bantu bafuna iMeya uNxumalo ngenhloso yokukhuluma nayo ngoba bethi iyona eyithemba labo lokugcina engabatakula kulolu sizi ababhekene nalo lwezindlu.
Okhulumela amaphoyisa KwaZulu-Natal uColonel Vincent Mdunge uthe akukho muntu oboshiwe ngokucekelwa phansi kwempahla nokususa udlame emphakathini wathi inkinga enkulu idalwa abantu abahlala eBhambayi okuyibo abalekelela abaseSizamuzulu kubhikishwa.
Uthe basiqaphile isimo futhi kwengezwe isibalo samaphoyisa ophiko lwePublic Order Unit aqaphe isimo ngelokhozi.
“Yize isimo sizinzile okwamanje kutshalwe inqwaba yamaphoyisa kodwa kuzofanele umkhandlu ulusukumele udaba lwalabantu ngoba luya ngokuba bucayi. Akukuhle ukuthi kuhlukunyezwe abantu abaya emsebenzini izimoto zabo zijikijelwe ngamatshe kubekwe nemigoqo emgwaqweni,” kusho uMdunge.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Bagqugquzele amantombazane ngokuziphathaComment on this story
MINENHLE NTOMBELA
ABAZALI bagqugquzelwe ukuba bazinake izingane zabo ukuze kuvinjwe ukukhulelwa kwazo zisafunda isikole.
Lokhu kwenzeke ngenkathi kuhlangene umphakathi wasePuntan’s Hill eSpringfield kuzovulwa igatsha lokuhlola izintombi ezivivela uMkhosi woMhlanga.
Muva nje uNgqongqoshe wezeMfundo KwaZulu Natal, uMnuz Senzo Mchunu, ukhiphe umbiko ngesibalo esidlondlobalayo sabafundi abakhulelwe kulesi sifundazwe.
Babalelwa ku-13 000 abafundi abakhulelwe nyakenye ezikoleni zesifundazwe, kanti kumanje esifundeni uThungulu babalelwa ku-400 abakhulelwe. Laba bazali bathi mazibuye emasisweni, kubuye ukuhlolwa kwezintombi ukuze izingane zamantombazane zizigqaje ngokuzigcina ukuze zivikeleke ezifweni nasekukhulelweni.
UNksz Zandile Hlophe, ongomunye wabazali, uthe sekuyinjwayelo ukubona izingane ezincane zizithwele okuyinto okungafanele engabe iyenzeka emiphakathini.
Uthe njengoba beqala leli gatsha baqeda lesi sihlava sokukhulelwa kwentsha isencane futhi imizamo yabo njengabazali ukuvikela izingane ezifweni.
Phezu kwalokhu uthe banezinhlelo zezemidlalo ukuze uma bephuma esikoleni bangalitholi ithuba lokuzibandakanya emikhubeni engasile.
“Mihla namalanga sibuka izingane ziqhuba izisu zigqoke imifaniswano yesikole okuyinto engeyinhle. Sivuselela isiko lethu lezintombi ezihlolwayo ngoba sibona ukuthi iyona ndlela efanele ukuvikela nokuhlomisa izingane zethu,” usho nje.
UNokulunga Zulu (21) ofunda esikhungweni semfundo ephakeme uthe amantombazane asemancane kusezandlelni zawo ukuzivikela nokuqiniseka ukuthi anekusasa empilweni.
“Ngiyazi ukuthi ngibukeka njengomuntu ongekho esitayeleni ngoba ngingakwenzi okwenziwa ontanga bami kodwa ngiyazi ukuthi njengoba ngizithibile, ngivikelekile. Okwamanje ngibheke izifundo zami ukuze ngibe nekusasa kanti nomzali wami uyangeseka,” usho kanje.
UNtombilenhle Gudlana (15) owenza uGrade 10 uthi unabangani abanezingane, kanti yena akaziboni ephula isethembiso sokuzigcina.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ushumpulwe ikhanda umsolwa eMali
2012-08-10 07:47
Bamako - Izihonga zamaSulumane enyakatho neMali zishumpule owesilisa ikhanda zimjezisa ngokweba, kusho okhulumela le nhlangano njengoba ikhula imizamo yayo yokubusa kuleliya lizwe.
U-Adnan Abou Walid Saharaoui, okhulumela iMovement for Unity and Jihad in West Africa, ngoLwesine uveze ukuthi lo wesilisa ubulawelwe e-Ansongo ngoLwesithathu.
Izikhulu zisole lo wesilisa ngokweba isithuthuthu.
IMali isezinxushunxushwini njengoba kuke kwavukelwa umbuso ngoMashi.
- Landela
IzindabaNews24 kuTwitter
- Sapa - AP


text:
Ona-16, kwelokubulala umndeni
2012-08-21 16:25
Bloemfontein - Umfana oneminyaka engu-16 ubudala useboshwe ngamaphoyisa mayelana nokubulawa komndeni wakhe okwenzeka epulazini lakubo eliseGriekwastad, ngempelasonto kaGudi.
UCaptain Cherelle Ehlers uthe amaphoyisa abophe umsolwa ngoLwesibili.
Umninipulazi waseNorthern Cape uDeon Steenkamp, 44, umkakhe uChristelle, 43 kanye nendodakazi uMarthella, 14, badutshulwa babulawa besekhaya mhlaka-6 Ephreli.
Indodana kaSteenkamp uDon, 15, yatshela amaphoyisa ukuthi yezwa kuqhuma isibhamu ngesikhathi ikwelinye igumbi.
U-Ehlers uthe umsolwa kulindeleke avele ngaphambi kweNkantolo yeMantshi yaseGriekwastad ngoLwesine.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Izakhamizi Zemadolobheni Zithi Zifuna U2013 Abengcono
Abaxoxe leStudio bathi kuyadanisa ukuthi inkampani ye ZESA yethule umbiko kumaphephandaba otshengisa ukuthi izakhweza imbadalo kagetsi
Bulawayo
Sithandekile Mhlanga
02.01.2013 21:12
WASHINGTON—
Izakhamizi zemadolobheni amakhulu elizweni zithi zikhangelele ukuthi inhlelo zamanzi, amagetsi, ukubuthwa kwezibi, lokunye ziqhutshwe ngcono kuwonalo umnyaka kulalokho okwenzakala ngomnyaka esisanda kuwugqiba.
Abaxoxe leStudio bathi kuyadanisa ukuthi inkampani ye ZESA yethule umbiko kumaphephandaba otshengisa ukuthi izakhweza imbadalo kagetsi okuzabathwalisa amagabha avuzayo.
Isiphathamandla senhlanganiso ye Bulawayo Progressive Residents Association, uMnu. Ambrose Sibindi utshele uSithandekile Mhlanga weStudio 7 ukuthi izakhamizi zalelidolobho zikhangelele ukuthi uhlelo lweDevolution luphumelele kusisekelo sombuso esitsha.
Ingxoxo LoMnu. Ambrose Sibindi


text:
IPirates iyizintandokazi kowe-TKO - Myeni
2011-12-07 07:20
Johannesburg - USifiso Myeni uthi ulindele umdlalo onzima uma ezakhe iBidvest Wits sezibhekene ne-Orlando Pirates kowamanqamu kuTelkom knockout Cup eMoses Mabhida Stadium, kubika iKickOff.com.
IWits yashaya iPirates ngo 3-1 koweligi ngenyanga eyedlule, kodwa uMyeni uthi ngeke bathembele kulokho.
UMyeni, 23, uthe njengoba iPirates izobe igabe ngabo bonke abadlali bayo abamqoka, lokho kuzokwenza izinto zithi ukuba nqala.
Ngesikhathi amaBhakabhaka eshaywa yiWits abadlali ababengekho ngoBenni McCarthy, Lucky Lekgwathi, Andile Jali, Daine Klate noRuben Cloete.
“Ngiyaluzwa udumo lukaBenni McCarthy. Siyezwa ukuthi udlala kahle kakhulu," kusho uMyeni.
- “Like” ikhasi lethu kuFacebook ukuze uthole izindaba ngolimi lwakho
- Landela IzindabaNews24 kuTwitter
- News24


text:
Zimkhalele ‘owathumba’ izingane zakheComment on this story
NOKUBONGWA PHENYANE
UBOSHWE eBenoni eGoli uDkt Thuthukile Goba (osesithombeni) olinganiselwa eminyakeni engu-40 ongudadewabo kaMnuz Dumsani Goba oyisikhulu samaSatma ngemuva kokuphula umyalelo weNkantolo awuthola ehlukanisa nomyeni wakhe.
NgoFebhuwari amaphoyisa akhipha incwadi eyayiwavumela ukuthi abophe uDkt Goba ngemuva kokusolwa ngokuthumba izingane zakhe zamantombazane ezimbili okwakuthiwa angasondeli kuzo ngemuva kokuthi behlukanisile nomyeni wakhe.
UDkt Goba uboshwe ngoMgqibelo ngemuva kokufunwa ngamaphoyisa ngenxa yokuphula umthetho wokuthatha lezi zingane zakhe ezineminyaka engu-5 no 7 inkantolo eyavuna umyeni wakhe ukuthi ahlale nazo.
Inkantolo enkulu yayalela owayengumyeni kaDkt Goba ukuthi nguyena ozobheka izingane nokwathi ngokuhamba kwesikhathi zathunjwa zisesikoleni.
Amaphoyisa akhipha isitatimende lapho ayenxusa khona ukuthi umphakathi ubafunise laba njengoba uyise walezi zingane wayezifake esikoleni iHillcrest Primary School, uDkt Goba yena wazishintsha kungaziwa wazifaka eSt Mary’s eKloof la azithatha khona wabaleka nazo.
Ngokuqhuba kwalesi sitatimende kuthiwa ngemuva kokuthi inkantolo imnqabelile ukuthi abonane nalezi zingane wayejwayele ukuzivakashela ukuze zimjwayele futhi zimethembe ezithembisa yonke into nagcina ngokuthi azithathe njengoba bekusolakala ukuthi useBraamfontein eGoli.
Kuleli cala ebelingene enkantolo yasePinetown izolo, uColonel Jay Naicker okuqinisekisile ukuthi uDkt Goba uboshiwe waphinda wavela enkantolo kodwa akanganaba ukuthi ubevele ngamaphi amacala.
Khonamanjalo ubevele enkantolo yeMantshi eMgungundlovu umkaMfundisi osolwa ngokugwaza intombazane abeyisola ngokuthandana nomyeni wakhe.
Lo wesifazane odedelwe ngebheyili unguthisha eBongudumo Secondary KwaDambuza uboshwe ngeSonto ephuma emnyango wesonto.
Ubhekene necala lokushaya ngenhloso yokulimaza.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ushonele esibhedlela odutshulwe yiphoyisaComment on this story
NONTUTHUKO NGUBANE
Ebika eseMgungundlovu
ushonele esibhedlela umfana (15) odutshulwe yiphoyisa lesifazane ngoba limsola ukuthi ufuna ukuduna imoto yalo ngoMgqibelo ebusuku.
Lo mfana (Isolezwe elinalo igama lakhe) ungeniswe esibhedlela saseMgungundlovu i-Edendale ngawo uMgqibelo ebusuku elimele kanzima. Kukholakala ukuthi udutshulwe ekhanda inhlamvu yaphuma ehlweni.
Ngokombiko lo mfana ubehamba ngemoto i-Golf emhlophe bude buduze nalesi sibhedlela, elokhu elandela leli phoyisa nelisole ukuthi ufuna ukuduna imoto yalo lase likhipha isibhamu lamdubula.
Okhulumela amaphoyisa KwaZulu-Natal, uCaptain Thulani Zwane, uvumile ukuthi kukhona udaba lwalo mfana oluphenywayo ngamaphoyisa.
“Mabili amacala avuliwe – elokuqala elokuzama ukuduna imoto elivulwe yiphoyisa, elesibili ngelokuzama ukubulala ngoba ngesikhathi sesehlakalo akekho ofile. Besingakalutholi uhlangothi lodutshuliwe ngoba ubelimele kakhulu,” kusho uZwane.
Isolezwe lihabule lezi zindaba zokulimala kanzima kwalo mfana lanikela khona esibhedlela i-Edendale lafika eseshonile.
Umndeni womfana awutholakalanga njengoba ubehamba yedwa emotweni abeyishayela futhi imininingwane yakhe ingacacile kwazise akukho ngisho nezincwadi zokushayela ezitholakalile emotweni abeyishayela.
Okhulumela lesi sibhedlela, uNksz Samke Mncube, uthe abakwazi ukuphawula ngalolu daba ngoba bebengakaxhumani nemindeni ethintekayo kulolu daba.
Amaphoyisa ase-Plessislaer yiwona aphenya ngaleli cala.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
HARARE—
Inhlolisiso eyenziwe yinhlanganiso yeZimbabwe Demographic Health Survey ngomnyaka ka 2010 kusiya ku 2011 iveze ukuba inani labomama abalahlekelwa yimpilo kusukela ngesikhathi bezithwele kusiya ekubeletheni libikwa lokhe liphezulu kakhulu kweleZimbabwe.
Linhlanganiso ithi omama abangaba phose inkulungwane-960 phakathi kwabazinkulungwane ezilikhulu-100,000 balahlekelwa ngumpefumulo ngesikhathi bebeletha. Lokho kusitsho ukuba lelinanai liphindwe kathathu kunani labomama abalahlekelwa yimpilo ngesikhathi bebeletha umhlaba wonke jikelele.
Kuthi ngasesigabeni sangezansi kwezwekazi leAfrica eSub Saharan Africa, eleZimbabwe lilenani eliphindwe kabili lenani labomama abalahlekelwa yimpilo ngesikhathi bebeletha.
Abezempilakahle bathi akumelanga bedlule inkulungwane phose ezintathu-287 phakathi kwabazinkulungwane ezilikhulu-100,000 omama abalahlekelwa yimpilo ngesikhathi bebeletha umhlaba wonke jikelele.
Zinengi izizatho ezibangela imfa kamama ngesikhathi ezithwele loba ebeletha esikhulu salezi nkinga lungolokuqansa kwe blood pressure kamama ngesikhathi ezithwele. Lesi silandelwa yikopha kakhulu kanye lemikhuhlane egoqela uqhuqho.
Abezempilakahle bathi yikho kuqakathekile kumama ukuba aphange ayebhalisa esibhedlela angavele anazelele ukuba usezithwele ukuze atholiswe usizo kusesemasinya nxa sekuthe kwavela udubo.
Udubo lusuka lwengeze kubomama abemaphandleni ngoba lezibhedlela zikatshana ikanti lemali yokuyahlawula engelayo. Ukuvuselelwa kwamadhumba ahlala omama ngensuku zabo zokuyabeletha kungenye yemizamo kahulumende yokwenqabela lezi zimfa.
Ukuphuza ukuthatha isinqumo sokuba umama ayebhalisa ngezizatho ezitshiyeneyo ngeinye imbangela.
Abenhlanganiso yeUnited Nations Population Fund bemanyene lohulumende wakwele Japan bakubone kufanele ukuba avuselelwe amadhumba abevele ekhona ezibhedlela zemaphandleni emizameni yokwehlisa inani labomama abalahlekelwa yimpilo ngesikhathi bezithwele loba bebeletha.
Asengamatshumi ayisithupha lasithupha lamadumba asevuseliwe elizweni.ikanti abelikhulu lamatshumi ayisikhombisa lane lamadumba ilizwe lithola uzibuse.
Kuqakathekile njalo ukuba umama afike esibhedlela isikhathi sisesekhona ngoba kuphathisa ukwenqabela ukulahleka kwempilo yakhe kutsho incwethi kwezempilakahle.
Kodwa lokhe bekhona abehluleka ukwenza lokho ngoba zingekho indlela zokuhambisa. Kuthi lala madumba okuba umama ayelinda ehlezi kiwo engekho lakulezo zibhedlela.
Ngomnyaka ka 2010 abenhlanganiso yomanyano wamazwe ase Europe iEuropean Union-EU basungule uhlelo lwesikhwama se- 1 billion Euro Millenium Development Goals MDGS, ukuphathisa kuhlangothi lwabomama eZimbabwe ngesikhathi bezithwele.
Lokhu bakwenze ngenjongo yokwehlisa inani lengane ezilahlekelwa yimpilo ngesikhathi zizalwa kanye labomama abalahlekelwa yimpilo ngesikhathi bezithwele.
Abenhlanganiso yeEU le besebenzelana labogatsha lwezempilakahle bemanyene labenhlanganiso yeUnited Nations Population Fund ( UNFAPA ),ukuthuthukisa impilakahle yabomama.
Udaba lukaMavis Gama lwezindlu zokumelela ukubeletha ezibhedlela


text:
Kushaywe kwabulawa owesifazane e-E Cape
2012-11-22 10:07
Johannesburg - Owesifazane oneminyaka engu-50 ubudala ulale ubuthongo bafuthi ngemuva kokuthi engenelwe ngenduku oyisoka lakhe, endaweni yaseDutywa, kusho izinsolo zamaphoyisa ase-Eastern Cape ngoLwesine.
Okhulumela amaphoyisa uMajor Ernest Sigobe uthe lona wesifazane wagcina ukubonakala ephila ngoMsombukulo ebusuku, wabe esebikwa ngudadewabo ukuthi unyamalele.
Amaphoyisa athola isidumbu salona wesifazane esibhedlela sendawo, kuthungathwa isoka lakhe.
– Landela IzindabaNews24 kuTwitter
(@IzindabaNews24).


text:
Utholakale KwaMashu obethunjiwe
2012-10-03 10:01
Durban - Kuthele izithelo ezinhle ukusebenzisana phakathi kwamaphoyisa namalungu omphakathi waseDurban North, ngesikhathi kuthungathwa owesifazane obethunjwe ngabaduni, ngoLwesibili, kubika iNewswatch.
Udaba lukaDorothy Carlyle, kukhulunywe ngalo kakhulu ezinkundleni zokuxhumana.
Amaphoyisa agcine ebopha abantu abathathu.
UCarlyle, 60, uhlaselwe ngabathumbi ekade behlomile eseCadogan Drive, ngezithuba zawo-14:30.
Bamthathe bahamba naye ngesikhathi bemduna imoto, amaphoyisa akwazile ukulandela umkhondo, owakhombe eNewlands East.
UCarlyle utholakale evalelwe ebhuthini yemoto, esigcemeni sakwa-M, Kwamashu, utholakale ngezithuba zawo-23:00.
Ikhansela laseDurban North uDean Macpherson, uthe uCarlyle ungeniswe esibhedlela.
"Ubeshayiwe futhi ethukile," kusho ikhansela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Umkhandlu usolwa ngokuxhaphaza imaliComment on this story
BONISWA MOHALE noMLUNGISI GUMEDE
SEKUQUBUKE izikhalo emphakathini wasoLundi ngesenzo somkhandlu waseZululand oholwa nguNkk Zanele kaMagwaza-Msibi, osolwa ngokusebenzisa imali yabakhokhintela ebekelwe ukuletha intuthuko kodwa ekhokhela izindleko zamabhanoyi andiza engagcwele.
Amalungu omphakathi angathandanga ukudalulwa aveze ukuthi uma amabhanoyi engagcwele, ngumkhandlu waseZululand okhokhela lezo zihlalo.
Athe okubi wukuthi kuthathwa imali yentuthuko ifakwe kula mabhanoyi ekubeni ugesi unqanyulwa mihla namalanga kule ndawo.
Lo mkhandlu usanda kusayina isivumelwano sokusebenzisana nohulumeni wesifundazwe mayelana nokuvuselelwa kwesikhumulo sezindiza sasoLundi nesaseMgungundlovu i-Oribi.
Lama bhanoyi ahamba kabili ngosuku ekuseni nantambama.
Ngesikhathi ethulwa ukugibela kwakungu-R 980 kanti ibhanoyi lihlala abantu abangu-10 kuya kwabangu-50 kuthiwa kuya ngokuthi bangakanani abantu ababhukhile.
UMnuz Sbu Nkwanyana ohola ikhokhasi ye-IFP kuMasipala waseZululand, uthe lolu daba luyabakhathaza ngoba yize babetsheliwe ukuthi umkhandlu kukhona lapho uzolekelela khona abamabhanoyi kodwa abazitholi izitatimende ezishoyo ukuthi kusetshenziswa malini.
UNkwanyana ukhale nangendlela okuphethwe ngayo imali kulo mkhandlu wadalula nokuthi kuyimanje kukhona imali engu-R6.4million okuthiwa ngeyama deveations esetshenziswa yiMeya nemenenja kaMasipala ezinhlelweni ezithandwa yibona.
“Akuhambi kahle esimeni sezimali emkhandlwini waseZululand. Ngesikhathi kuqala lolu hlelo lwamabhanoyi sacelwa ukuba nathi sihambe ngalo sishiye izimoto zethu uma siya eThekwini kodwa akekho ositshelayo ukuthi yimalini efakwayo ukuwaxhasa uma engagcwele,” kusho uNkwanyana.
Ube esenxusa uNgqongqoshe wezokuBusa ngokuBambisana nezoMdabu uNksz Nomusa Dube ukuba aphenye ngesimo sezimali kulo mkhandlu ngoba kuningi okonakele.
UNkk Magwaza-Msibi uvumile ukuthi basebenzisa imali yabakhokhintela ukukhokhela amabhanoyi angagcwele uma endiza.
“Lesi sinqumo kasithathwanga yimi ngedwa kodwa sathathwa yisigungu sonke esilawula umkhandlu ukuthi kumele sizikhokhele izindleko uma amabhanoyi engagcwele,” usho kanje.
UNkk Magwaza-Msibi uthe ikhona imali ebekelwe ukukhokha lezi zindleko kodwa wanqaba ukudalula isamba sayo entathelini.
“Savumelana ngokuthi sizozikhokha izindleko uma kunesidingo izinyanga eziyisithupha kuphela, hhayi ukuthi sekuyohlale kuyinto yemihla ngemihla,” usho kanje.
Uthe basebenzise imali eningi kakhulu bevuselela lesi sikhumulo zezindiza angeke bavume ukuthi zingasetshenziswa.
Ngesikhathi Isolezwe lithinta uMnuz Johan de Klerk oyiMenenja kaMasipala waseZululand uye wacelwa ukuba afonelwe namhlanje ngoba ethe ubephuthuma emhlanganweni.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kujike izinto kuBig Brother StargameComment on this story
INTATHELI YESOLEZWE
KUPHENDUKE amatafula ohlelweni iBig Brother Stargame njengoba sekuqalwe uhlelo lokuthi abangenele kulolu hlelo baqokane bodwa ukuthi ngubani ozoba sengozini yokukhonjwa indlela.
Kulolu hlelo oludlala ubusuku nemini kuChannel 198 naku-197 ku-DStv kuphelile ukukhululeka njengoba emzini ohleli osaziwayo i-Upville kuvulwe inkundla yokuthi baqokane bodwa badalulele ababukeli abantu ababili abafuna bavotelwe.
Kuthe uma umshayeli walolu hlelo u-IK ememezela lokhu ngeSonto ebusuku, ababukeli baseNingizimu Afrika nabalandeli bakaBabalwa “Barbs” Mneno bashaywa wuvalo njengoba bekubukeka sengathi unyamanambana kulolu hlelo.
Abaningi bebezitshela ukuthi uzoba seqhulwini lwababili abazonikelwa kubabukeli ukuba babavotele njengoba abanye osaziwayo ahlalisene nabo bakwamanye amazwe e-Afrika bahleba ngaye ngosuku lokuqala, bethi uzenza ngcono ngoba engowaseNingizimu Afrika futhi uzitshela ukuthi muhle udlula bonke.
Zijikile izinto kodwa ngoMsombuluko ebusuku kade sekuvezwa ukuthi ngubani uqoke bani njengoba uBabalwa engaqokwanga ngisho nangoyedwa.
Yena noRoki (ongumculi waseZimbabwe) yibona kuphela amagama abo angazange athintwe. Amavoti amaningi awelela kuMampi (ongumculi waseZambia), DKB (ongusomahlaya waseGhana) noManeta waseZimbabwe ongene e-Upville ephuma eDownville ngoba ethole amavoti amaningi.
Ngenxa yokuthi uDKB nguye oqokwe njengenhloko kulo muzi kuleli sonto ube senhlanhleni wakwazi ukuzihlenga kwabangase badliwe yizembe, esikhaleni sakhe wafaka uLady May (ongumculi waseNamibia).
Okusho ukuthi kulo lonke leli sonto kuvotelwa uMampi, Maneta noLady May ukuthi kube khona ozokhonjwa indlela.
Ukusinda kukaBarbs kulolu hlu kubuyise ithemba kubalandeli bakhe lokuthi mhlawumbe ungomunye wabantu abayizimfivilithi abangayibamba kuze kube sekugcineni kulolu hlelo.
Leli themba libuya ngenxa yokuthi iNingizimu Afrika iyaziwa ukuthi ineshwa kulolu hlelo njengoba selokhu laqala ingakaze iwine. Nyakenye kwasuka omkhulu umsindo kukhale ngaphansi umlingisi wakuleli uLuclay owayebalwa nezimfivilithi kodwa kwehla izihlathi ngosuku lokugcina.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kushone iphoyisa ebelisesha imoto katsotsi
2013-01-10 13:03
Johannesburg - Umshayeli wemoto obeseshwa ngamaphoyisa wazama ukubalekela imoto yakhe inephoyisa phakathi, udale ingozi washona kanye nephoyisa, kusho umbiko ngoLwesine.
Lesi sehlakalo senzeke eRosebank, ngoLwesine ekuseni, kusho okhulumela amaphoyisa uLieutenant-Colonel Lungelo Dlamini.
UDlamini uthi amaphoyisa amabili amise imoto eyi-Audi R8, efuna ukuyisesha, amaphoyisa athole ukuthi kunensangu emotweni.
Umshayeli ube esenyusa isivinini semoto ebaleka nephoyisa liphakathi, ube esehluleka ukulawula imoto yakhe wayiphonsa esihlahleni bashona bobabili, nephoyisa.
"Bobabili bashonele endaweni yesehlakalo."
UDlamini uthi igama lephoyisa elishonile lizodedelwa uma sekwaziswe umndeni.
– Landela Izindaba News24 kuTwitter
(@IzindabaNews24).


text:
Kukhuthazwa imfundo kwezebhola
2013-01-22 14:06
Johannesburg - ISouth African Football Players Union (Safpu) isigqugquzele amalungu ayo ukuba abuyele esikoleni ukuze kuthi uma sekuphela ngawo ebholeni akwazi ukuqhubeka nempilo.
“Sifisa sengathi wonke amalungu ethu ano-matric angabhalisela ukuqhuba izifundo zawo,” kuqhuba isitatimende.
“Ngisho nalabo abangakawuqedi u-matric kungakuhle ukuthi benze isiqiniseko sokuthi bayawuphothula. Abadlali bangabantu izwe elibukela kubo kanti lokhu kungasiza nomphakathi ukuthi ubone ukubaluleka kwemfundo."
ISafpu inezezele ngokuthi ifuna amalungu ukuthi abe ngabantu abaqotho nabasizayo emnothweni wakuleli uma sebeyekile ukudlala, nokungaqala ngesisekelo semfundo.
“Imfundo yabadlali ibalulekile ezinhlelweni zeSafpu,” kuphetha iSafpu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kufezeke amaphupho ethola umfundazeComment on this story
LUNGI LANGA
UKUFUNDA ezikoleni zasemakhaya akuzange kumenze aphelelwe yisifiso sokuphumelela kwezesayensi, kunalokho kwamenza wafuna ukugqabula zonke izibopho ukuze abe ngomunye wososayensi abahlonishwayo kuleli.
UNksz Bongiwe Ndlovu (27) ongowokuzalwa eXobho uthi ukube kubukwa lapho umuntu ephuma khona ukuze aphumelele ngabe akekho lapho ekhona.
Ungomunye wabesifazane abahlomule ngemifundaze yesayensi kwiDepartment of Science and Technology Women in Science Awards (Wisa).
Ungumcwaningi ophinde afundise esikhungweni semfundo ephakeme i-University of KwaZulu-Natal (UKZN), emnyangweni weLaboratory Medicine and Medical Sciences.
Konke lokhu kwakungeke kwenzeke uma bekungekhona ukuzimisela nokuzinikela emsebenzini wakhe.
Ubuka ukufinyelela kwakhe kuleli zinga njengendlela yokutshengisa ukuthi umuntu angakwazi ukuphumelela ngisho ephuma endaweni ehlwempu.
“Ngiqale ukusebenzisa ikhompyutha namanye amathuluzi anjengalawo asetshenziswa ezindaweni zokuhlola nokwenza izinto ezihambisana nezesayensi ngesikhathi ngiqala izifundo zami zemfundo ephakeme. Ezikoleni engangifunda kuzo zazingekho izinto zokufunda ezingubuchwepheshe, konke esasikufunda sasikufunda ngokutshelwa ngomlomo noma sikubone ezincwadini,” kusho uNksz Ndlovu.
Yize kube nzima ukufunda kwakhe, alizange lishabalale iphupho lakhe lokwenza izifundo zesayensi kunalokho wavumela isifiso sokuba yingxenye yomnyakazo wokuthola ikhambi lengculazi kwayikho okuhamba phambili.
Lo mfundaze ophinde ube yindondo yokumhlonipha uzokwenza kube lula kuye ukuthi aqhubeke nokwenza izifundo zakhe zePhD ku-Medical Virology ohlelweni lwe-HIV Pathogenesis eDoris Duke Medical Research Institute, eNR Mandela School of Medicine, e-UKZN.
Ucwaningo lwakhe lubheka ukugwema ukwanda kwegciwane lengculazi kubantu.
Ukuhlonishelwa umsebenzi wakhe akukhona okokuqala kule ntokazi njengoba ike yahlonishwa ngeTATA Africa Scholarship neColumbia University-South African Forgarty Scholarship for Training in HIV/AIDS Research. Usanda kwethula umbhalo kwenye yezincwadi ezishicilela ucwaningo.
Akamile kulokhu akwenzayo njengoba ethi uzimisele ngokuqeda izifundo zakhe zobudokotela aphinde abe ngomunye wabafundisi bemfundo ephakeme abahlonishwayo eNingizimu Afrika.
Ufisa sengathi impumelelo yakhe ingaba yisibonelo nakwabanye abafundi abanesifiso sokufinyelela lapho ekhona yize bephuma ezindaweni ezihlwempu.
Uthe unesifiso sokubamba iqhaza ekutheni kutholakale amakhambi okunqanda isifo sengculazi.
“Selokhu ngaqala ukubona indlela abantu abebethintwa ngayo yigciwane lengculazi, kungenze ngafuna ukubamba iqhaza ekutheni kutholakale indlela yokulwa nalo. Ngibona kuzohamba kuhambe kube khona ikhambi lokulwa nengculazi futhi ngifuna ukuba yingxenye yesisombululo ekulweni nalesi sifo,” kuphetha uNksz Ndlovu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kweqe iziboshwa eMexico
2012-09-18 15:57
Torreon - Okungenani zingu-132 iziboshwa ezeqile ejele laseMexico maduzane nomngcele ongenela eMelika.
Iziboshwa zeqe zisebenzisa umgudu ongaphakathi ejele, eziwumbe zona mathupha, kusho umshushisi woMbutho.
Sekujusthwe ithimba lamaphoyisa kanye namasosha ukuthi liphumele emigwaqeni ligade okusolisayo, uhulumeni waseMelika usazisiwe ngokweqa kwalezi ziboshwa, kuze naye ezoqapha umngcele.
Iziboshwa kuthiwa zisebenzise ummhume lona eziwumbile, zase zisika uthango obelubiyele, kusho isitatimende samaphoyisa.
Uhulumeni usekhiphe umehlokaboni ka-$15 600 kulabo abangaba nolwazi olungaholela ekuboshweni kabusha kwalaba.
–
"Like" ikhasi lethu ku-Facebook uze ukwazi ukujoyina inkulumo ngolimi
lwakho.
– Landela
IzindabaNews24 kuTwitter (@IzindabaNews24).


text:
Umnyaka ka 2012 bekungumnyaka olobunzima empilweni yabantu abanengi kwele South Africa. Ukutshengisela okulodlakela kwezisebenzi zemigodi kanye labatshayeli bamaroli, ukuxokozela kwenkokheli yebandla le ANC phambilini komhlanganos wokudinga amavoti yikho okuzahlala kukhunjulwa ngabanengi ngalo umnyaka.
Izizalwane zezimbabwe ezisesouth africa okucatshangelwa ukuthi zedlula izigidi ezimbili lazo bezibhekane lohlupho lonyaka. Inengi laboke bachaza u2012 njengomnyaka obubathwalise amagabha avuzayo kukanti bathi sebethembele ekhethweni lwezimbabwe oluzayo ukuthi yilo oluzabaphendlela indlela yokubuyela elizweni labo batshiyane lenhlupho zemazweni.
Izehlakalo zokutshengisela okulodlakela kwezisebenzi zemigodi labatshayeli bamaroli, bethwele imikhonto, imiqwayi lamahloka yinto ezahlala ikhunjulwa ngamabengi emnyakeni ka2012. Ilanga lamhlaka 16 ngcwabakazi 2012, lapho amapholisa adubule khona abulala izisebenzi zomgodi ezingamatshumi amathathu lanhlanu yilo elibeyisibonelo esikhulu sobulukhuni bempilo kwabasebenzayo labangasebenziyo.
Kulabezimbabwe okucatshangelwa ukuthi bedlula izigidi ezimbili abahlala kwele South Africa. Inengi laboke labo bathi u2012 ubenzima okwamagama. Njengobake ukubalwa kwabantu elizweni jikelele kusanda kuveza ukuthi izizalwane zakwele South Africa ezingasebenziyo zifika izigidi eziyisithupha, isizalwane seZimbabwe uNkosazana Sipho Moyo uthi ukusweleka kwemisebenzi yinto ehlukumeze abanengi abadabuka eZimbabwe.
Isizalwane seZimbabwe uMnu. Arthur Ncube, ongumlingisi, umculi kanye lomdansi, uthi u2012 ubungumnyaka omubi. UNcube uthi uzame kanengi nengi ukuthola usekelo lwemali emsebenzini wakhe kodwa kwehlula. Uthi njalo ukwanda kwezehlakalo zokuhlukuluzwa kwezizalwane zeZimbabwe ngamapholisa kuhlukuluze abanengi.
Loba kunjalo isizalwane seZimbabwe uMnu. Butholezwe Nyathi uthi kunengi njalo okubahambele kuhle njengezizalwane zezimbabwe. Uthi ukubangconywana kwesimo sezomnotho eZimbabwe kanye lokutholakala kokudla ezitolo kuphungule umthwalo kuzizalwane zezimbabwe kwele eSouth Africa. Ngokutsho kukanyathi, ukuthola kwezizalwane zeZimbabwe ezinengi imvumo yokusebenza, ukufunda lokuqhuba amabhizimusi phansi kohlelo oluqhutshwe ngo 2010, kuveze impumela emihle ngo 2012.
Kusenjalo izizalwane zeZimbabwe ziyavumelana kwelo kuthi ukhetho olukhangelelwe ezimbabwe ngo 2013 yilo oselusele lulithemba lokuthi ngelinye ilanga bengaphindela ekhaya batshiyane lokuhlupheka emazweni. Lobanje bekhuthaza uhulumende wesouth africa ukubasiza ngokudala amathuba omsebenzi ngesikhathi besaselapha, bafisa kakhulu ukuthi ukhetho lwezimbabwe ngomnyaka ozayo lubaphendlele indlela yokubuyela ekhaya.
UMnu. Arthur Ncube uthi wesabela ukuthi umnotho wesouth africa ulokhe usehla njengalokho okwenzakala ezimbabwe ngakho isifiso sesingesokubuyela ezimbabwe.
UNkosazana Sipho Moyo yena uthi useyilinde ngamehlo abomvu impumela yokhetho lomnyaka ozayo.
UMnu. Butholezwe Nyathi yena uthi bakhangelele ukuthi ukhetho oluzayo lulethe inguquko ezakwenza baphindele ekhaya.
Kusobalake ukuthi izizalwane zeZimbabwe zime ngezwi linye ekuthini sezidiniwe ngokuhlupheka emazweni ngakho sezifuna ukubuyela ezimbabwe.
UBenedict Nhlapho usipha loludaba eseJohannesburg kwele South Africa.
Udaba Silethulelwa NguBennedict Nhlapho
.


text:
Ingozi ibulale 21 ePakistan
2012-10-30 14:53
Islamabad - Iloli izithele phezu kwetekisi esifundazweni esisenkabeni yePakistan, iPunjab, kwashona abantu abangu-21, kusho izikhulu zezokutakula ezweni ngoLwesibili.
Kulimale abantu abangu-12 kule ngozi, eyenzeke emgwaqeni omkhulu esifundeni iBahawalpur.
"Ukushayisana kwalezi zimoto kube kukhulu ngendlela yokuthi itekisi ebithwele abagibeli ilale amankeyane," kusho uRiaz Ajmal, nokuyiphoyisa abelikhona leRescue 1122.
Le moto ibithwele abantu abebebungaza i-Eid al-Adha, nokuyifestiveli yamaSulumane.
- Landela
IzindabaNews24 kuTwitter
- Sapa-DPA


text:
Kushone umsebenzi ewa
2012-04-26 16:11
Johannesburg - Umsebenzi wasenkontilakeni eBenoni ushonile ngesikhathi ewa ngemuva emotweni eyiveni ebithwele abasebenzi, kusho abezimo eziphuthumayo.
Okhulumela abakwa-ER24 u-Andre Visser uthi kusolakala ukuthi umufi uzam ukugxumela emotweni ebihamba ngebhadi wawela emgwaqeni washona.
"Umufi uthole amanxeba amambi ekhanda kanjalo nasentanyeni. Kufika abosizo lokuqala ubengasaphefumuli," kusho uVisser.
"Bazamile ukumphaphamisa kwanhlanga zimuva nomoya, ushonele endaweni yesehlakalo."
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).